text:
ZITHUNZI ZAKALE | CHIKALATA
Kupha Anthu M’dzina la Mulungu
“Mukakana kuchita izi, tilowa m’mudzi mwanu ndikumenya nkhondo m’dzina la Mulungu ndipo tikukulamulani kuti tsopano mukhala pansi pa Tchalitchi cha Katolika ndiponso muzilamuliridwa ndi Papa komanso mfumu ya ku Spain. Titenga akazi anu komanso ana anu kuti akakhale akapolo, titenganso katundu wanu yense ndipo inuyo tikuphani. Mukafa izo ndi zanu, mlandu sukhala wathu kapena wa mfumu ya ku Spain. Mlandu ukhala wanu chifukwa mwakana kuchita zimene takuuzani.”
AMENEWA ndi mawu omwe ankapezeka pachikalata cha ku Spain. M’zaka za m’ma 1500 C.E., asilikali a ku Spain ankawerenga chikalatachi mokweza akafuna kumenya nkhondo komanso kulanda mudzi womwe uli m’dera la dziko la America.
Kodi cholinga cha chikalatachi chinali chiyani kwenikweni ndipo n’chifukwa chiyani asilikaliwa ankawerenga chikalatachi akafika pamudzi?
Ankawakakamiza Kuti Alowe Chikatolika
Munthu wina dzina lake Columbus, atangofika m’dziko la America, mu 1492, mayiko a Spain ndi Portugal anayamba kukanganirana dziko la America. Chifukwa chakuti mayiko awiriwa ankaona kuti papa ndi amene amaimira Khristu padziko lapansi, anamuitanitsa kuti athetse mkanganowo. Papayo analamula kuti madera ena a dziko la America agawidwe ku dziko la Spain ndipo ena ku dziko la Portugal. Koma anawalamula kuti atumize amishonale kuti akakamize anthu a m’madera amene aziwalamulirawo kulowa Chikatolika.
Chifukwa chokhulupirira kuti papa ndi mtumiki wa Mulungu, dziko la Spain linkaona kuti lili ndi ufulu wopha anthu onse m’dera limene linkalamuliralo. Ankaonanso kuti palibe vuto kuwononga katundu wawo ndipo ankaona kuti anthuwo alibe ufulu uliwonse.
Dziko la Spain linalemba chikalata chodziwitsa anthu a m’midzi ya ku America zimene papa analamula. Chikalatacho chinkasonyeza kuti anthuwo ankayenera kulowa Chikatolika komanso kuvomera kuti azilamuliridwa ndi mfumu ya ku Spain. Akakana, asilikali a ku Spain ankamenyana nawo ndipo ankaona kuti Mulungu akuwadalitsa akamachita zimenezo.
“Asilikali a ku Spain ankachita nkhanza ndipo ankadziikira kumbuyo kuti akuchita chilungamo. Chifukwa cha zimenezi, dziko la Spain linkaona kuti silikulakwa kupha anthu.”—Anatero wansembe wina, dzina lake Francis Sullivan
Zinthu Zoipa Komanso Zosavomerezeka kwa Mulungu
Asilikali a ku Spain asanayambe nkhondo ankawerenga kaye chikalata chija n’cholinga choti akamamenya nkhondoyo asamadziimbe mlandu. Komanso ankachita zimenezi n’cholinga choti dziko la Spain lisadziimbe mlandu likamachitira nkhanza anthu omwe akana kumvera. Iwo ankawerenga chikalatachi asanatsike sitima ndipo nthawi zina ankawerengera anthu omwe sankadziwa zilankhulo za ku Ulaya. Nthawi zina akafika pamudzi n’kupeza kuti anthu onse athawa ankawerengabe chikalatacho.
Chikalatachi chinaphetsa anthu ambiri. Mwachitsanzo, anthu pafupifupi 2,000 a mtundu wa Araucania anaphedwa pa nkhondo yomwe inachitika ku Chile mu 1550, ndipo anthu ena anavulazidwa. Ponena za anthu amenewa, msilikali wa ku Spain, dzina lake Pedro de Valdivia, anauza mfumu kuti: “Anthu 200 adulidwa manja ndi mphuno chifukwa chokana kumvera zimene munalamula m’chikalata chija. Iwo akhala akukana kumvera ngakhale kuti ndakhala ndikutumiza anthu ambirimbiri kuti azikawawerengera chikalatacho.” *
Chikalatachi sichinathandize anthu kulowa Chikatolika. Mmishonale yemwe anakhalako m’zaka za m’ma 1500, dzina lake Bartolomé de las Casas, yemwe anaona nkhanza zimene zinkachitika chifukwa cha chikalatacho, ananena kuti: “Chikalatachi chinkachititsa kuti anthu azichita zinthu zoipa kwambiri, zankhanza, zopanda chilungamo komanso zopondereza anzawo. Zimenezi zinaipitsa mbiri ya chipembedzo cha Chikatolika.” Munthu wina wolemba nkhani, dzina lake Gonzalo Fernández de Oviedo, ananena kuti nkhanza zimene anthu a ku America anakumana nazo zinapangitsa anthu kuganiza kuti Chikhristu n’choipa.
Kodi tinganene kuti Mulungu ndi amene anachititsa nkhanza zimenezi chifukwa chakuti anthu ankanena kuti akuzichita m’dzina lake? Baibulo limanena kuti: “Mulungu woona sangachite zoipa m’pang’ono pomwe, ndipo Wamphamvuyonse sangachite zinthu zopanda chilungamo ngakhale pang’ono.”—Yobu 34:10.
^ ndime 12 Mabuku ena amasonyeza kuti boma la Spain linasiya kugwiritsa ntchito chikalatachi mu 1573.


c: text/html

text:
DOMINICAN REPUBLIC
Anazunzidwa Koopsa
“Onse Adzaphedwa”
M’bale Borbonio Aybar anabatizidwa nthawi ya bani pa January 19, 1955. Atangobatizidwa ankaphunzitsa Baibulo anthu ambiri ku Monte Adentro ndi ku Santiago. Ufulu utaperekedwa mu 1956, anthu ena amene ankawaphunzitsa komanso mkazi wake anabatizidwa.
Chapakati pa mwezi wa July mu 1957, akuluakulu a boma anakumana mumzinda wa Salcedo kuti akambirane zolimbana ndi Mboni. M’bale Aybar anati: “Francisco Prats-Ramírez ndi amene ankatsogolera pa zokambiranazi. Iye anati: ‘Onse adzaphedwa posachedwapa.’” Pofika pa July 19, 1957, apolisi anagwira a Mboni onse ku Blanco Arriba, ku El Jobo, ku Los Cacaos ndi ku Monte Adentro.
M’baleyu anati: “Ndinali m’gulu la anthu amene anagwidwa. Anatitengera kulikulu la asilikali ku Salcedo. Titangofika, mkulu wa asilikali dzina lake Saladín anandimenya. Maso ake anali atatuluka chifukwa cha ukali ndipo anatiopseza kwambiri. Kenako ananena kuti abale akhale pamzere wawo alongo pamzere wawo. Asilikali anayamba kumenya abale mateche ndi nkhonya pomwe alongo ankawakwapula ndi ndodo ndipo aliyense ankanena kuti: ‘Inetu ndi Mkatolika ndipo ndimapha.’”
“Ndawerenga Baibulo ndipo ndadziwa kuti Yehova ndi Mulungudi”
M’bale Aybar anauzidwa kuti alipire chindapusa komanso akhale kundende miyezi itatu. M’baleyu anati: “Nthawi ina tili kundendeko mkulu wina wa asilikali dzina lake Santos Mélido Marte anabwera kudzationa. Iye anati: ‘Ndawerenga Baibulo ndipo ndadziwa kuti Yehova ndi Mulungudi. Anthu inu simunalakwe chilichonse ndipo simuyenera kukhala m’ndende muno. Koma sindingathe kukumasulani chifukwa amene achititsa kuti mumangidwe ndi mabishopu achikatolika. Amene angathandize kuti mumasulidwe ndi mabishopu omwewo kapena a pulezidenti.’”
“Kodi Ndiwe Bwana Wawo?”
Anthu ena amene anamangidwa anali mwana wa Mlongo Fidelia Jiménez ndiponso ana a mng’ono wake. Mlongoyu ndi amene anaphunzitsa onsewa. Mlongo Fidelia sanagwidwe koma anangodzipereka kuti amangidwe n’cholinga choti azikalimbikitsa anzake kundendeko. Ndiyeno tsiku lina kunafika mkulu wina wa asilikali dzina lake Ludovino Fernández. Iye ankadziwika kwambiri chifukwa cha matama komanso nkhanza. Atafika anaitanitsa mlongoyu n’kumufunsa kuti, “Kodi iwe Ndiwe Bwana Wawo?”
Fidelia anayankha kuti: “Ayi. Mabwana ndi inuyo.”
Ndiyeno Fernández anati: “Okhe, koma ndiwe m’busa eti?”
Fidelia anati: “Ayinso. M’busa wathu ndi Yesu.”
Kenako Fernández anafunsa kuti: “Kodi iwe si amene wachititsa kuti anthu onsewa amangidwe? Iweyo ndi amene unkawaphunzitsa. Ukukana, ukuvomera?”
Fidelia anati: “Ndikukana. Anthuwa amangidwa chifukwa cha Baibulo. Iwo amachita zimene aphunzira m’Baibulo.”
Ali pomwepo, abale awiri amene anamangidwanso anadutsa. Abalewo anali Pedro Germán ndi Negro Jiménez. Negro anali pachibale ndi Fidelia. Pa nthawiyo ankawachotsa kuselo yaokha kupita nawo kumaselo amene kunali anthu ena. Malaya a Negro anali magazi okhaokha ndipo diso la Pedro linali litatupa kwambiri. Fidelia ataona zimenezi, anafunsa mkulu wa asilikaliyo kuti: “Koma zoona anthu abwino, oona mtima komanso oopa Mulungu mukuwachita zimenezi?” Fernández ataona kuti Fidelia sakuchita mantha anauza anthu kuti abwerere naye kuselo yake.
Atumiki a Yehova okhulupirika anakhalabe olimba mtima pamene ankazunzidwa. Ngakhale akuluakulu a boma ankadziwanso zimenezi. Mwachitsanzo, pa July 31, 1957, munthu wina waudindo waukulu mu ofesi ya pulezidenti analembera kalata nduna ina ya mu ofesiyo kuti: “Boma linakhazikitsa lamulo loti gulu lachipembedzo lotchedwa Mboni za Yehova si lololeka ndipo siliyenera kugwira ntchito zake m’dziko lino. Koma a Mboni ambiri akupitirizabe kugwira ntchito yawo mosabwerera m’mbuyo.”

robotstxt: allowed

filter: keep


text:
NSANJA YA OLONDA FEBRUARY 2015
Kodi Mungatani Kuti Muzisangalala Ndi Ntchito Yanu?
Pali anthu ambiri amene amasangalala ndi ntchito yawo. Kodi n’chiyani chawathandiza kuti asamadane ndi ntchito yawo ngakhale itakhala yovuta?
Kodi Kugwira Ntchito Mwakhama Ndi Kwachikale?
Anthu ambiri safuna kugwira ntchito zina chifukwa amaziona kuti ndi zonyozeka. Koma anthu ena amagwira ntchito mwakhama ndipo zimenezi zimachititsa kuti azisangalala. Kodi n’chiyani chimawathandiza kuti azisangalala ndi ntchito yawo?
Kodi Mungatani Kuti Muzisangalala Ndi Ntchito Yanu?
Werengani nkhaniyi kuti mudziwe malangizo a m’Baibulo omwe angakuthandizeni kuti muzisangalala ndi ntchito yanu.
N’chifukwa Chiyani Tiyenera Kuwerenga Baibulo?
Ngakhale kuti Baibulo linalembedwa kalekale, malangizo ake ndi othandizabe. Kodi mfundo za m’Baibulo zingakuthandizeni bwanji?
Ndinapeza Mayankho Ogwira Mtima a Mafunso Anga
Ernest Loedi anapeza mayankho ogwira mtima a mafunso ake. Mayankho a m’Baibulo anamuthandiza kukhala ndi chiyembekezo.
“Kodi Mulungu Sindiye Amamasulira Maloto?”
Kodi n’chiyani chinathandiza Yosefe kuti amasulire molimba mtima maloto a mkulu wa ophika mikate, a woperekera chikho komanso a mfumu ya ku Iguputo? Kodi zinatheka bwanji kuti Yosefe yemwe anali mkaidi apezeke kuti ndi wachiwiri kwa mfumu tsiku limodzi lokha?
Kuyankha Mafunso a M’Baibulo
Kodi mukuganiza kuti zinthu zingakhale bwanji patakhala boma limodzi lolamulira dziko lonse lapansi? Mulungu walonjeza kuti adzakhazikitsa boma lolamulira dziko lonse lapansi. Kodi ndani ali woyenera kukhala wolamulira wa boma limenelo?
Zina zimene zili pawebusaiti
Kodi Nkhani Zimene Zili M’Baibulo Ndi Nzeru za Anthu?
Taonani mfundo yochititsa chidwi iyi imene ili m’Baibulo.


text:
ZOTI ACHINYAMATA ACHITE
ZOTI MUCHITE
Musamapitirire Malire
Tsambali likuthandizani kuti muzipewa kutumiza mameseji amene angapangitse munthu wina kuganiza kuti mukufuna akhale chibwenzi chanu.
Zinanso
Kodi Mungafotokoze Bwanji Zimene Mumakhulupirira pa Nkhani ya Kugonana kwa Amuna Kapena Akazi Okhaokha?
Kukambirana nkhani ngati izi kumakhala kovuta. Tsambali lingakuthandizeni kuti muzifotokoza mwanzeru komanso mosamala maganizo anu pa nkhani ya kugonana kwa amuna kapena akazi okhaokha.
Ngati Bambo Kapena Mayi Anu Akudwala
Mfundo za patsambali zingakuthandizeni posamalira bambo kapena mayi anu amene akudwala matenda aakulu komanso podzisamalira nokha.
Zofunika Kuganizira pa Nkhani ya Chibwenzi
Ngati mukukayikira kuti munthu winawake amakukondani, yankhani mafunso awa.


text: 111 Tamandani Ya, anthu inu!+א [ʼA′leph]Ndidzatamanda Yehova ndi mtima wanga wonse,+ב [Behth]Pakati pa gulu+ la owongoka mtima ndi pamsonkhano wawo.+ג [Gi′mel]2 Ntchito za Yehova ndi zazikulu,+ד [Da′leth]Onse amene amasangalala nazo amazisinkhasinkha.+ה [Heʼ]3 Zochita zake+ n’zaulemerero ndi ulemu,+ו [Waw]Ndipo chilungamo chake chidzakhalapobe kwamuyaya.+ז [Za′yin]4 Iye wakonza zoti ntchito zake zodabwitsa zizikumbukiridwa.+ח [Chehth]Yehova ndi wachisomo ndiponso wachifundo.+ט [Tehth]5 Wapereka chakudya kwa anthu omuopa.+י [Yohdh]Iye adzakumbukira pangano lake nthawi zonse.+כ [Kaph]6 Wafotokozera anthu ake mphamvu za ntchito zake,+ל [La′medh]Mwa kuwapatsa cholowa cha mitundu ina ya anthu.+מ [Mem]7 Ntchito za manja ake zimadziwika ndi choonadi ndiponso chiweruzo.+נ [Nun]Malamulo onse amene amapereka ndi odalirika.+ס [Sa′mekh]8 Ndi ochirikizika bwino mpaka muyaya, ndithu mpaka kalekale,+ע [ʽA′yin]Ndipo amawapereka m’choonadi ndiponso molungama.+פ [Peʼ]9 Wawombola anthu ake.+צ [Tsa·dheh′]Wakhazikitsa pangano lake mpaka kalekale.+ק [Qohph]Dzina lake ndi loyera ndi lochititsa mantha.+ר [Rehsh]10 Chiyambi cha nzeru ndicho kuopa Yehova.+ש [Sin]Onse otsatira malamulo a Mulungu ndi ozindikira.+ת [Taw]Iye ayenera kutamandidwa mpaka muyaya.+


text:
Kodi Mukudziwa?
Kodi zinkachitikadi kuti munthu ankafesa namsongole m’munda umene mnzake wafesamo mbewu?
PALEMBA la Mateyu 13:24-26 Yesu ananena kuti: “Ufumu wakumwamba uli ngati munthu amene anafesa mbewu zabwino m’munda wake. Koma anthu ali m’tulo, kunabwera mdani wake. Mdaniyo anafesa namsongole m’munda wa tiriguwo, n’kuchoka. Tsopano mmerawo utakula ndi kutulutsa ngala, namsongole nayenso anaonekera.” Olemba mbiri ena amakayikira ngati zimene Yesu ananena m’fanizoli zinkachitikadi. Koma mabuku a malamulo a Aroma amasonyeza kuti zoterezi zinkachitika.
Buku lina limati malamulo a Aroma ankati munthu akafesa namsongole m’munda mwa mnzake pofuna kumubwezera zoipa zimene wachita, ndiye kuti wapalamula mlandu. Popeza panali lamulo lokhudza zimenezi, ndiye kuti zoterezi zinkachitika. Katswiri wina wazamalamulo dzina lake Alastair Kerr anafotokoza kuti m’chaka cha 533 C.E., Justinian yemwe anali mfumu ya Aroma, analemba buku lake lina. (Digest) M’bukuli, anafotokozamo mwachidule zokhudza malamulo a Aroma komanso zimene akatswiri ena a zamalamulo ananena kuyambira mu 100 C.E. mpaka 250 C.E. Mwachitsanzo, bukuli linafotokoza kuti mmodzi mwa akatswiriwa dzina lake Ulpian, anatchula za mlandu wina umene unachitika m’zaka za m’ma 100 C.E. Munthu wina anafesa namsongole m’munda mwa mnzake ndipo mbewu zonse zimene zinali m’mundamo zinawonongeka. Bukuli linafotokoza kuti panali malamulo amene anathandiza wolakwiridwayo kulandira chipukuta misozi cha ndalama kuchokera kwa wopalamulayo.
Nkhani imeneyi, inachitika mu Ufumu wa Aroma ndipo ikusonyeza kuti zimene Yesu ananena mu fanizo lake lija, zinkachitikadi.
M’nthawi ya atumwi, kodi Aroma ankapereka ufulu wotani kwa Ayuda amene ankalamulira ku Yudeya?
M’NTHAWI ya atumwi, Aroma ankaika bwanamkubwa woti azilamulira ku Yudeya. Bwanamkubwayo ankakhala ndi asilikali ake ndipo ankatolera misonkho komanso kuonetsetsa kuti kuli bata ndi mtendere. Aroma sankalola kuti anthu ena aziphwanya malamulo awo ndipo ankalanga aliyense woyambitsa chisokonezo. Ngakhale zinali choncho, iwo ankapereka ufulu kwa atsogoleri achiyuda kuti aziweruza milandu ina.
Ayuda amene aphwanya malamulo achiyuda ankaweruzidwa ndi Khoti Lalikulu la Ayuda. Koma panalinso makhoti ena ang’onoang’ono ndipo Ayuda ambiri ankaweruzidwa m’makhoti amenewa. Aroma sankalowerera milandu yokhudza malamulo a Ayuda. Koma sankalola kuti makhoti a Ayudawo aziweruza munthu kuti aphedwe. Sitefano yekha ndi amene tikudziwa kuti anaweruzidwa ndi Khoti Lalikulu la Ayuda kenako n’kumuponya miyala mpaka kufa.—Mac. 6:8-15; 7:54-60.
Izi zikusonyeza kuti Khoti Lalikulu la Ayuda linali ndi mphamvu zambiri ndithu. Katswiri wina analemba kuti: “Koma Aroma akakayikira zoti munthu wina akuukira boma, mlandu wake ankaweruza okha.” Chitsanzo ndi zimene zinachitika mu ulamuliro wa Kalaudiyo Lusiya. Iye anamanga mtumwi Paulo, yemwe anali nzika ya Roma, pomuganizira kuti ndi woukira boma.—Mac. 23:26-30.


text:
Kodi Ndani Akuchita Chifuniro cha Yehova Masiku Ano?
A Mboni za Yehova akupezeka padziko lonse ndipo ndi a mafuko komanso zikhalidwe zosiyanasiyana. Kodi n’chiyani chimathandiza kuti anthu onsewa azichita zinthu mogwirizana?
Kodi Chifuniro cha Mulungu N’chotani?
Mulungu akufuna kuti chifuniro chake chichitike padziko lonse lapansi. Kodi chifuniro chakecho n’chotani, nanga masiku ano ndi ndani amene akuphunzitsa ena zokhudza chifunirocho?
Kodi a Mboni za Yehova ndi Anthu Otani?
Kodi ndi anthu angati a Mboni za Yehova amene inuyo mumawadziwa? Kodi mumadziwa zotani zokhudza anthuwo?
N’chifukwa Chiyani Timatchedwa Mboni za Yehova?
Dziwani zifukwa zitatu zimene zinatichititsa kutenga dzina lakuti Mboni za Yehova.
Kodi Chinachitika N’chiyani Kuti Choonadi cha M’Baibulo Chidziwikenso?
N’chifukwa chiyani tikukhulupirira kuti tikumvetsa molondola zimene Baibulo limaphunzitsa?
N’chifukwa Chiyani Tinatulutsa Baibulo la Dziko Latsopano?
N’chiyani chimachititsa Mabaibulo ena kukhala apadera kwambiri?
Kodi Ndi Zinthu Ziti Zomwe Mudzasangalale Nazo Pamisonkhano Yathu Yachikhristu?
Timasonkhana pamodzi kuti tiphunzire Malemba komanso kuti tilimbikitsane. Fikani pamisonkhano yathu ndipo tidzakulandirani ndi manja awiri!
Kodi Timapindula Bwanji Tikamasonkhana ndi Akhristu Anzathu?
Mawu a Mulungu amalimbikitsa Akhristu kuti azisonkhana pamodzi. Werengani nkhaniyi kuti mudziwe mmene kusonkhana pamodzi kumatithandizira.
Kodi Misonkhano Yathu Imachitika Bwanji?
Kodi munayamba mwadzifunsapo kuti misonkhano yathu imachitika bwanji? Sitikukayikira kuti mungasangalale kwambiri ndi mmene timaphunzirira Baibulo ngati mungafike pamisonkhano yathu.
N’chifukwa Chiyani Timavala Bwino Tikamapita Kumisonkhano Yathu?
Kodi zimene timasankha kuvala zimakhudzana ndi kulambira kwathu Mulungu? Onani mfundo za m’Baibulo zimene timatsatira pa nkhani ya kavalidwe ndiponso kudzikongoletsa.
Kodi Tingatani Kuti Tizikonzekera Bwino Misonkhano?
Kukonzekera bwino misonkhano kungakuthandizeni kuti muzipindula kwambiri ndi misonkhanoyo.
Kodi Kulambira kwa Pabanja N’chiyani?
Nkhaniyi ikuthandizani kudziwa mmene kulambira kwa pabanja kungakuthandizireni kuti mukhale pa ubwenzi wabwino kwambiri ndi Mulungu komanso ndi banja lanu.
N’chifukwa Chiyani Timakhala ndi Misonkhano Ikuluikulu?
Chaka chilichonse, timachita misonkhano ikuluikulu. Kodi kupezeka pamisonkhano imeneyi kungakuthandizeni bwanji?
Kodi Ntchito Yathu Yolalikira za Ufumu Imachitika Motani?
Timagwira ntchito yolalikira motsanzira mmene Yesu ankachitira pamene anali padziko lapansi. Kodi zina mwa njira zolalikirirazo ndi ziti?
Kodi Mpainiya Amachita Chiyani?
Anthu ena a Mboni za Yehova amagwira ntchito yolalikira kwa maola 30, 50, kapena kuposa pamenepa, mwezi uliwonse. N’chifukwa chiyani iwo amasankha kuchita zimenezi?
Kodi Apainiya Ali Ndi Mwayi Wochita Maphunziro Otani?
Kodi anthu amene anadzipereka kuti nthawi zonse azigwira ntchito yolalikira kapena ntchito ina yothandizira kulalikira, ali ndi mwayi wochita maphunziro ati?
Kodi Akulu Amathandiza Bwanji Mpingo?
Akulu ndi amuna odziwa zambiri omwe atumikira Mulungu kwa nthawi yaitali ndipo amatsogolera mumpingo. Kodi akuluwa amachita zotani?
Kodi Atumiki Othandiza Ali Ndi Udindo Wotani?
Atumiki othandiza amathandiza kwambiri mumpingo kuti zinthu ziziyenda bwino. Werengani nkhaniyi kuti mudziwe mmene ntchito zawo zimathandizira anthu onse amene afike pamisonkhano.
Kodi Oyang’anira Dera Amatithandiza Bwanji?
N’chifukwa chiyani oyang’anira dera amachezera mipingo? Kodi mungatani kuti muzipindula ndi kuchezera kwa oyang’anira dera?
Kodi Timathandiza Bwanji Abale Athu Amene Ali M’mavuto?
Pakachitika tsoka, nthawi yomweyo timayamba kuthandiza abale athu omwe akhudzidwa ndi tsoka powapatsa zinthu zofunika pamoyo komanso timawalimbikitsa mwauzimu. Kodi timachita bwanji zimenezi?
Kodi Kapolo Wokhulupirika ndi Wanzeru ndani?
Yesu analonjeza kuti adzaika kapoloyu kuti azidzapereka chakudya chauzimu pa nthawi yoyenera. Kodi kapoloyu akupereka bwanji chakudyachi?
Kodi Bungwe Lolamulira Limagwira Ntchito Bwanji Masiku Ano?
M’nthawi ya atumwi panali kagulu kakang’ono ka atumwi ndi akulu omwe anali ngati bungwe lolamulira la mpingo wachikhristu. Nanga bwanji masiku ano?
Kodi Beteli N’chiyani?
Beteli ndi malo apadera kwambiri ndipo m’malowa mumachitika ntchito yofunika zedi. Dziwani zinthu zambiri zokhudza anthu omwe amagwira ntchito kumaofesi amenewa.
Kodi Kuofesi ya Mboni za Yehova Kumachitika Zotani?
Alendo amaloledwa kudzaona maofesi athu. Tikukupemphani kuti inunso mupite kukaona zimene zimachitika kumeneko!
Kodi Ntchito Yolemba Ndiponso Kumasulira Mabuku Athu Imayenda Bwanji?
Timasindikiza mabuku m’zinenero zoposa 700. N’chifukwa chiyani timamasulira mabuku athu m’zinenero zambiri?
Kodi Ndalama Zothandizira pa Ntchito Yathu Yapadziko Lonse Zimachokera Kuti?
N’chiyani chomwe chimasiyanitsa gulu lathu ndi zipembedzo zina pa nkhani ya kagwiritsidwe ntchito ka ndalama?
N’chifukwa Chiyani Timamanga Nyumba za Ufumu Ndipo Timazimanga Bwanji?
N’chifukwa chiyani malo athu olambirira amatchedwa Nyumba ya Ufumu? Werengani mmene nyumba zimenezi zimathandizira anthu a m’mipingo ya Mboni za Yehova.
Kodi Tingathandize Bwanji Kuti Nyumba Yathu ya Ufumu Izioneka Bwino?
Nyumba ya Ufumu yosamalidwa bwino imapangitsa kuti Mulungu azimalemekezedwa. Kodi mpingo umakonza zotani kuti Nyumba ya Ufumu yawo izikhala yooneka bwino?
Kodi Laibulale ya pa Nyumba ya Ufumu Ingatithandize Bwanji?
Kodi mukufuna kufufuza nkhani kuti mudziwe zambiri zokhudza Baibulo? Kaoneni laibulale ya pa Nyumba ya Ufumu!
Kodi Pamalo Athu a pa Intaneti Pali Zinthu Zotani?
Mungadziwe zinthu zambiri zokhudza ifeyo komanso zimene timakhulupirira ndipo mungapeze mayankho okhudza Baibulo.
Kodi Mukufuna Kuchita Zimene Yehova Amafuna?
Yehova Mulungu amakukondani kwambiri. Kodi mungasonyeze bwanji kuti mumafuna kusangalatsa Mulungu pamoyo wanu wa tsiku ndi tsiku?


text:
11 August 2016 Last updated at: 6:19 AM
Mutharika angers Malawian human rights body over July 20 compensation
The Human Rights Consultative Committee (HRCC) has called out government for failure to give K30 million to relations of the victims of the July 20 2011 demonstrations.
Government has been failing to comply with a court order to compensate the victims.
Speaking to the local press, HRCC chairperson Robert Mkwezalamba said failure to comply with court orders means government takes the role of the judiciary in the country for granted.
“By failing to implement issues of the judiciary it shows no respect and no regards to the role of the judiciary and in other way we can say court orders are as good as useless,” said Mkwezalamba.
He called on the executive arm of the government to respect decisions made by the judiciary arguing no one should be seen to be defying the constitution.
However, Attorney General Kalekeni Kaphale said the treasury looks at procedures in handling court orders.
“Whenever there is judgment, we inform the treasury and it serves the one who comes first and it cannot just pay fresh debts,” said Kaphale.
But some quarters believe government is failing to implement the court order due to economic hardships that the country is currently facing.
52 Comments On "Mutharika angers Malawian human rights body over July 20 compensation"
-
MADEMO ANALI AUTENDERE KOMA BOMA LOPUSALI KUMAKATENGA ATI MA INJUCTION KENAKO KUTUMA TUMAPOLISA KUKAOMBERA ANTHU MOKUPHA CHOLINGA POTI A MALAWI NDI OPEPERA AZIONA NGATI MADEMO NDI CHISOKONEZO LITASONGONEZA LILI BOMA
-
Herbert!!!!!! Ndaseka Mpaka Kulira mmmmmh Mpaka Kukanika Kupita Ku Church just Bcoz Of Bwampini kkkkkkk koma Anthu Ena…….
-
Compasation kumabanja ambava?zaziii
-
Ukunama aise. Ife sanatikwiise
-
Ma demo aku Malawi omaswa ma shop instead of kungokatula kalata yamadandaulo bas. Mukudziwa mmene zidalili inu chisokonezo chokhachokha mmalo mwa mtendere. Mabungwe omwe adambitsa ma demo akuluakulu ake adali alikunyumba zawo koma vuto achinyamata kutengeka. Ndiye mabungwe akuyenera kuwapanga compensate anthu woferedwawo not gvt. Ma demo onse achika pakatipa adali abwino excluding a chanco & Poly zachisokonezo bas. KCN idapanga bwino bwino osat zomenyana ndipolisi, kuba katundu ndizina
-
nde kulinsotu a young pioneer uku…but in this case we can call them OLD TIMERS nawonso ati akufuna zawo
-
Bwanawe Peter usapeleke ndalama, izi ndimbava zophunzira zikufuna zibe. Mapeto ake azidzanena kuti, boma lako linaononga ndalama silimayendetsa bwino zachuma. Awatu simavuto ogwa mwadzidzidzi, koma anachita kuwatsenza pamutu ndikumathamanga nawo. Chonsecho akudziwa kuti, watsenza phala la moto angogwa wathera pomwepo asiye akhakhakha akuba kudzera dzina la sukulu.
-
Yes
-
Babylon is falling apart
-
guyz kumakhala ndi mtima wa umunthu mmene khusa wasowera panomo mukuganiza kuti boma lizitenga kuti ndalamazo.inuyo munakhanitsa kusonkhana n nkupanga ma demo bwanji pagulu lanulo osasonkha limodzi limodzi ndikuapatsa omwe akufuna chithandizowo?
-
Ndalama za chani?ulesi eti?
-
The Human rights body leaders must pay this amount not government as you were the ones who organised the demonstrations together with MCP then leader John Zenus Ungapake Tembo.As a concern citizen,am behind the government for not giving then that money.I would advise the Govn.to buy food for the starving people across the country.
-
Be Serious
-
Yes am really serious!
-
U got my vote boss!
-
The demonstration were peaceful,it doesn’t matter who was the leader of the demos.but the truth is people were killed by the government for expressing their dissatisfaction with the previous administration there for the government must pay
-
There were not peaceful brother,i was at Lilongwe Area 49 Proper where some two protesters were shot dead because they were throwing Stone at police.And again at Area 25 Msungwi,it was a worst situation brother where some guys took advantage by breaking the Chipiku shop there and took stuffs.All these am talking i saw with my naked eyes,so was that a peaceful demonstrations,Mr Matumbi???
-
A matumbi kulibe wina kupasidwa ndalama u mst get a lesson
-
Government job is to protect it’s citizens.,bringing order and educate. There’s is no chapter in our constitution where it says the government must kill the people if they are demonstrating. Be it violent or peaceful. #Watch this space government will pay for killing it’s people,no matter how long but it will compensate the families.Democracy is not autocracy. In a democratic country people is power. And the president’ is well aware of that
-
-
dola akumawapasa ma primary headteachers in the name of SIP.. but ma head angoja no development min sch
-
Peter Muthalika Sizikumukhudza, Amene Adafa Kuma Demo Zidali Zofuna/ zadala Mmene Akukomera Kanyani, Dekabu ,bonya Komaso Mpunga Wa Kilombero Munthu Ndikumakalimbana Ndi Boma Kuzungulira Mutu Ndithudi, Tiyeni Tigwire Ntchito Molimbika Kuti Tipeze Zosowa Zathu . Ndalama Asawapatse, Ngati Asowa Ya soap Ndi Ya Ndiwo Apite Kwa Amene Adayambitsa Ziwonetsero Akatenge Ndalama zimene Akufunazo, Misokho Yathuyo Ayi. Amalawi Kupusa Mutengerepo Phunziro Amene Adayambitsayo Alipo Alimoyo Moti Mawa Mmawa Amwa Tea Wa Mkaka, Masana Nsima Ya Nyama, Madzulo Modzichepetsa Adya Mpunga Wa Mazira, Ngati Zinga Vutitsitse Adya Nsima Ya Ndiwo chambo Chootcha , Amabungwe Asakupusitseni Ndinu Anthu Akulu Akulu, Amabungwe Kupanda Kukupusitsani Amadziwa Kuti Iwo Sadya Kwawo. 20 July Demo #Mudapindulanji? #phindu Lake Ndichiyani Mudapezapo, Tiyeni Tikhale Ochenjera, Asatigwiritse Ntchito, Tiyeni Tigwire Ntchito Ndimanja Athu Molimbika {Hard Work Never Kill}.
-
there is no need to compensate these people because they’re not the ones who were killed
-
They think peter is a fool
-
PAY THEM ITS your BROTHER REGIME
-
Mwapwiya uzaziona
-
Kunena chilungamo ndalama sizingapezeke zopereka kwa alesi ngati amenewo. Ndalama zichokera kuti? Mesa ndi pariament imapanga budget? Nde peter ndalama azitenge kuti? Nthawi ya joyce banda bwanji simunkavuta? Iwoo amaba nchifukwa anashutidwa. No compersation.
-
Gud
-
-
The dude is a mozambican,this is why he doesn’t hear,consider and understand the complaints of Malawians,our forefathers fought for all Malawians to enjoy the Malawi nation but for 52 years only educated fools are beneficiaries,Save us jah!
-
Step down Babylon!
-
Peleka peter ndlamazo ngati zilipo ndipo ngati palibe is better leave it
-
Do not compasate these fools who sold the souls of their relatives.
-
Kodi anthu HRCC mesa ndi amene amayambisa kuphwanyisa ndi kuphesa anthu?
-
Achitsiru inu mesa munaitana anthu akubawo ndinu? Muonetse mphamvu zanu mukapekeke K30 Million yo, Olo ndilj ine president sindingapeleke chipepetso kwa mbava, Zamuwawa asamukire ku Mocambique ndipafupi olo wapansi akafika
-
Ndie amene katundu wawo anawonongeka awapepesaso?
-
nde kut mukumalephera kulima kumadikira zachipepeso? Poor Malawians
-
Au rich?
-
-
amalwi tkuyendexedwa nd driver opand maxo zausiru basi siztipindulira iz
-
Who need compassion the one who killed or the one who is alive?
-
this man is a major source of anger to all of us Malawians, when am angry it’s because of him, when I miss church it’s because of him. Amatikwiyisa kowopsya aMalawi tonsefe okonda mtendere, he came from whereva he was to make us angry
-
Tangosamukila ku mozambic ukaone zina basi. Azikataya ndalama ndi mabava ngati zimenezo anzao anapanga ma demo osaphedwa iwo kufuna kuba ndiye azikafuna chipepeso
-
ndiye mwati asamukile kuti kkkkkkk tchulani dziko lina man
-
The dude is a mocambican
-
Mozambique man akaone!!!!!
-
-
If they were killed in fighting freedom never mind they don’t deserve compensation.They are heroes/martyrs.
-
Ena ife azibale athu anaphedwa nthawi ya Kamizu sanatipase kalikose, zoti tsiku limenelija kunaonongeka katundu wa anthu ?? Nanga bwanji osabweza kaye ndalama za anthu omwe katundu wawo anaonongeka chifukwa cha ma demo amenewa
-
Ndalamazo sizingabwerese miyoyo ta anthu omwe anamwalirawo. Ndizija amati tiphike sadaka chikhalirenicho munthuyo pamene amadwala mumalephera kugulira kena kake. Pasadaka ndie kupha khuku,mbudzi abata ndie otsanena. Kukhala ine paka taukako kumandako kudzawamenya anthu pa sadaka yangayo.
-
ku Egypt kunachitika ma demo kunafa anthu ambilimbili koma there govt sinapeleke kenakalikonse kwa mabanja oferedwa bwanj..
-
Why a u talking lke dat egypt is not malawi man
-
It is illogical to compare Malawi with Egypt
-
kuno siku Iguputo man
-
-
Kkkkkkkk…….
Sidzodabwitsa…..ndalama ati kulibe…zonse adagawana
-
poor malawi ukuti chani apa?
Most Viewed
Giving Mutharika a news blackout is retrogressive: Mount Soche Declaration is a threat to Malawi’s democracy and press freedom
Pearson Nkhoma


text:
Nkhani 116: M’mene Tingakhalire Kosatha
KODI munganene chimene buthu’lo ndi mabwenzi ake akuwerenga? Inde, ndi bukhu lomwe mukuwerenga’li—Bukhu Langa la Nkhani za Baibulo. Ndipo akuwerenga nkhani yomwe mukuwerenga’yi—“M’mene Tingakhalire Kosatha.”
Kodi mukudziwa zimene iwo akuphunzira? Choyamba, kuti tifunikira kudziwa Yehova ndi Mwanake Yesu ngati titi tikhale ndi moyo kosatha. Baibulo limati: ‘Iyi ndiyo njira yokhalira kosatha. Kuphunzira za Mulungu mmodzi yekha woona, ndi Mwana amene iye anam’tuma pa dziko pano, Yesu Kristu.’
Kodi tingaphunzire motani za Yehova ndi Mwanake Yesu? Njira imodzi ndiyo mwa kuwerenga Bukhu Langa la Nkhani za Baibulo poyambira mpaka pa mapeto. Limasimba zochuluka ponena za Yehova ndi Yesu, eti? Limanena’nso zochuluka ponena za zinthu zimene iwo achita ndi zimene adzachita. Koma tifunikira kuchita zina’nso osangowerenga kokha.
Kodi mukuona bukhu liri apo’lo? Ndiro Baibulo. Pemphani wina kukuwerengerani mbali za Baibulo zimene pazikidwa nkhani za bukhu’li. Iro limatipatsa chidziwitso chonse chimene tikufunikira kuti titumikire Yehova moyenera ndi kupeza moyo wosatha. Chotero tipangetu kukhala chizolowezi kuwerenga Baibulo nthawi zonse.
Koma kungophunzira za Yehova ndi Yesu n’kosakwanira. Tingadziwe zochuluka kwambiri za iwo ndi ziphunzitso zao, ndipo komabe n’kusapeza moyo wosatha. Kodi mukudziwa china’nso chofunika?
Tifunikira’nso kukhala ndi moyo mogwirizana ndi zophunziridwa’zo. Kodi mukukumbukira Yudasi Isikariote? Anali mmodzi wa 12 osankhidwa ndi Yesu kukhala atumwi ake. Iye anali ndi chidziwitso chochuluka cha Yehova ndi Yesu. Koma kodi chinam’chitikira n’chiani? Patapita kanthawi anakhala wadyera, napereka Yesu kwa adani ake mosinthana ndi ndalama za siliva 30. Choncho iye sadzalandira moyo wosatha.
Kodi mukukumbukira Gehazi, uja tinam’phunzira m’Nkhani 69? Anafuna zobvala ndi ndalama zimene sizinali zake. Chotero ananama kuti azipeze. Koma Yehova anam’langa. Ife’nso adzitilanga ngati sitimvera malamulo ake.
Koma pali ena ambiri abwino amene anatumikira Yehova nthawi zonse mokhulupirika. Tikufuna kufanana nawo, eti? Mwana’yo Samueli ndiye chitsanzo chabwino chochitsatira. Pajatu, monga momwe tinaonera m’Nkhani 55, iye anali ndi zaka 4 kapena 5 poyamba kutumikira pa chihema. Chotero mosasamala kanthu za kuchepa kwanu, simuli wamng’ono kwakuti sumungatumikire Yehova.
Munthu amene tikufuna’di kum’tsatira ndiye Yesu. Akali kamnyamata, monga momwe tikuonera m’Nkhani 87, anali pa kachisi akulankhula za Atate wake wakumwamba. Tiyeni titsatire chitsanzo chake. Tiyeni tiuze ochuluka monga momwe tingathere za Mulungu wathu wodabwitsa Yehova ndi Mwanake, Yesu. Tikachita izi, tidzakhoza kukhala ndi moyo kosatha m’paradaiso watsopano wa Mulungu pa dziko lapansi.
Mafunso
- Kodi tiyenera kudziŵa chiyani kuti tikhale ndi moyo kosatha?
- Kodi tingaphunzire bwanji za Yehova Mulungu ndi Yesu, monga momwe buthuli ndi mabwenzi ake akuchitira pachithunzipa?
- Kodi mukuona buku linanso liti pachithunzipa, ndipo n’chifukwa chiyani tiyenera kuliŵerenga nthaŵi zonse?
- Kuwonjezera pa kuphunzira za Yehova ndi Yesu, kodi n’chiyaninso chimene tiyenera kuchita kuti tipeze moyo wosatha?
- Kodi tikuphunzira chiyani mu Nkhani 69?
- Kodi chitsanzo chabwino cha Samueli wachinyamata mu Nkhani 55 chikusonyeza chiyani?
- Kodi tingatsatire bwanji chitsanzo cha Yesu Kristu, ndipo ngati titero, tidzatha kuchita chiyani m’tsogolo?
Mafunso ena
- Ŵerengani Yohane 17:3.
Kodi Malemba amasonyeza bwanji kuti kudziŵa za Yehova Mulungu ndi Yesu Kristu kumatanthauza zambiri osati kungoloweza mfundo chabe? (Mat. 7:21; Yak. 2:18-20; 1 Yoh. 2:17)
- Ŵerengani Salimo 145:1-21.
Kodi zifukwa zina n’ziti mwa zifukwa zambiri zimene tili nazo zolemekezera Yehova? (Sal. 145:8-11; Chiv. 4:11)
Kodi Yehova ‘amachitira chokoma onse’ motani, ndipo zimenezi ziyenera kutithandiza bwanji kuyandikirana naye kwambiri? (Sal. 145:9; Mat. 5:43-45)
Ngati timamukondadi Yehova, kodi tidzafuna kuchita chiyani? (Sal. 119:171, 172, 175; 145:11, 12, 21)
Onaninso
Yesu-Njira, Choonadi Ndi Moyo
Zimene Yesu ankachita komanso kuphunzitsa zinalembedwa m’mabuku a Uthenga Wabwino ndipo zingasinthe moyo wanu.
Kodi Mulungu Ali Nalo Cholinga Chotani Dziko Lapansili? (Gawo 1)
Kodi Mulungu ankafuna kuti zinthu zikhale mmene zililimu?


text:
“Ndinu Anthu Achitsanzo Chabwino Kwambiri”
A MBONI ZA YEHOVA a m’tauni ya Saponara, yomwe ili ku Sicily, analandira mendulo yaulemu chifukwa cha ntchito yothandiza anthu yomwe anagwira madzi osefukira otawononga zinthu m’deralo.
Pa November 22, 2011, madzi osefukira oopsa kwambiri anawononga matauni ndi midzi ya m’dera la Messina. Madzulo a tsiku lomwelo ku Saponara, matope omwe amakokoloka anapha anthu atatu. Pa anthuwo, panali akuluakulu awiri ndi mwana m’modzi.
Patangopita masiku angapo ngoziyi itachitika, a Mboni za Yehova anasonkhana n’kupanga magulu amene anadzipereka n’kuyamba kugwira ntchito yothandiza anthu komanso kuchotsa matope m’madera amene anakhudzidwa kwambiri ndi ngoziyo.
Magulu a anthu a Mboni za Yehovawo anagwira ntchito mothandizana ndi akuluakulu aboma pothandiza anthu amene anakhudzidwa kwambiri ndi ngoziyo. A Mboni amene anagwira nawo ntchitoyi analipo pafupifupi 80 ndipo anagwira ntchitoyi kwa milungu yambiri ngakhale kuti ena ankachokera m’madera a kutali kwambiri pa mtunda wamakilomita oposa 97.
Anthu ambiri a m’dera limene munachitika tsokali anayamikira kwambiri a Mboniwo. Mwachitsanzo, bwanamkubwa wa mzindawo ankanena mobwerezabwereza kuti, “
Ndinu anthu achitsanzo chabwino kwambiri.”
Patapita miyezi 5, mkulu wina wa mzindawo dzina lake Fabio Vinci, anapereka mendulo yaulemu kumpingo wa Mboni za Yehova wa m’deralo.


text:
UTUMIKI KOMANSO MOYO WATHU WACHIKHRISTU–NDANDANDA YA MISONKHANO MARCH 2016
Zitsanzo za Ulaliki
Zimene tinganene pogawira magazini a Nsanja ya Olonda ndi kapepala koitanira anthu ku Chikumbutso mu 2016. Gwiritsani ntchito zitsanzozi kuti mukonze ulaliki wanuwanu.
CHUMA CHOPEZEKA M’MAWU A MULUNGU
Esitere Anasonyeza Kuti Sanali Wodzikonda
Iye analimba mtima n’kuika moyo wake pangozi pothandiza Moredekai kukhazikitsa lamulo loteteza Ayuda kuti asaphedwe (Esitere 6-10)
KUPHUNZITSA MWALUSO MU UTUMIKI
Kuwonjezera Luso Lathu mu Utumiki—Kukonza Ulaliki Wanuwanu wa Magazini
Gwiritsani ntchito mfundo zimenezi kukonza ulaliki wa Nsanja ya Olonda ndi Galamukani!
MOYO WATHU WACHIKHRISTU
Tidzalandire Bwino Alendo
Kodi tidzathandize bwanji alendo komanso anthu amene anasiya kusonkhana kuti adzakhale omasuka pa Chikumbutso?
CHUMA CHOPEZEKA M’MAWU A MULUNGU
Yobu Anakhalabe Wokhulupirika Pamene Ankayesedwa
Yobu ankaona kuti kukonda Yehova ndi kofunika kwambiri. (Job 1-5)
CHUMA CHOPEZEKA M’MAWU A MULUNGU
Yobu Anasonyeza Kukhumudwa Kwake
Yobu anayamba kuganiza zolakwika chifukwa cha kuchuluka kwa mavuto komanso zinthu zofooketsa zimene anthu ankalankhula. koma sanasiye kukonda Yehova Mulungu. (Job 6-10)
CHUMA CHOPEZEKA M’MAWU A MULUNGU
Yobu Sankakayikira Kuti Akufa Adzauka
Iye ankakhulupirira kuti Yehova adzabwezeretsa moyo wake ngati mmene chimachitira chitsa cha mtengo wa maolivi chomwe chimatha kuphukiranso. (Yobu 11-15)
MOYO WATHU WACHIKHRISTU
Imfa ya Yesu Inathandiza Kuti Akufa Adzaukitsidwe
Dipo limene Yehova anapereka linathandiza kuti akufa adzakhalenso ndi moyo. Nthawi imeneyo anthu sadzafanso ndipo okondedwa athu amene anamwalira adzaukitsidwa.


text:
Mfundo Zokhudza Maofesi Ndiponso Kuona Malo
Tikukuitanani kuti mudzaone maofesi athu komanso malo athu osindikizira mabuku ndipo tidzakulandirani ndi manja awiri. Dziwani malo amene kuli maofesiwa komanso nthawi imene mungaone malo.
Curaca̧o
Seroe Loraweg 142A
WILLEMSTAD
CURAÇAO
+599 9-461-7528
Kuona Malo
Lolemba mpaka Lachisanu
8:00 a.m. mpaka 11:00 a.m. ndi 1:00 p.m. mpaka 4:00 p.m.
Nthawi yonse: Ola limodzi
Zimene Timachita
Timayang’anira ntchito ya Mboni za Yehova pa zilumba za Aruba, Bonaire ndi Curaçao. Timamasulira mabuku ofotokoza Baibulo m’zinenero ziwiri za Chipapiamento.


text:
Chigawo 2: Chigumula Mpaka pa Kulanditsidwa ku Igupto
Anthu asanu ndu atatu okha anapulumuka Chigumula, koma m’kupita kwa nthawi anaonjezeka kukhala zikwi zambiri. Ndiyeno, zaka 352 pambuyo pa Chigumula, anabadwa Abrahamu. Tikuphunizra m’mene Mulungu anasungira lonjezo lake mwa kupatsa Abrahamu mwana wochedwa Isake. Kenako, mwana mmodzi mwa ana awiri a Isake, Yakobo anasankhidwa ndi Mulungu.
Yakobo anali ndi banja lalikulu la ana amuna 12 ndi ana ena akazi. Ana a Yakobo 10 anada m’ngono wao Yosefe nam’gulitsa mu ukapolo m’Igupto. Pambuyo pake, Yosefe anakhala wolamulira wofunika wa Igupto. Pamene njala yoipa inadza, Yosefe anayesa abale ake kuti aone ngati anasintha mtima. Potsiriza, banja lonse la Yakobo, Aisrayeli, anasamukira ku Igupto. Izi zinachitika zaka 290 pambuyo pa kubadwa kwa Abrahamu.
Kwa zaka 215 Aisrayeli anakhala m’Igupto. Atafa Yosefe, iwo anakhala akapolo kumene’ko. M’kupita kwa nthawi, Mose anabadwa, Mulungu nam’gwiritsira ntchito kulanditsa Aisrali ku Igupto. Zonse pamodzi, zaka 857 za mbiri zikulowetsedwamo m’Mbali YACHIWIRI.


text:
NSANJA YA OLONDA (YOPHUNZIRA) JANUARY 2016
Nsanjayi ili ndi nkhani zophunzira kuyambira February 29 mpaka April 3, 2016.
Anadzipereka Ndi Mtima Wonse ku Oceania
Kodi a Mboni za Yehova amene anasamukira komwe kulibe ofalitsa ambiri ku Oceania amatani akakumana mavuto?
“Mupitirize Kukonda Abale”
Lemba la chaka cha 2016 lingatithandize kukonzekera mavuto amene tikumane nawo posachedwapa.
Tiziyamikira ‘Mphatso Yaulere’ Imene Mulungu Anatipatsa
Kodi chikondi cha Mulungu chimatithandiza bwanji kuti tizitsatira Yesu mosamala kwambiri, tizikonda abale athu komanso kuti tizikhululukira ena?
Mzimu Umachitira Umboni Limodzi ndi Mzimu Wathu
Kodi n’chiyani chimachitika munthu akadzozedwa? Nanga amadzozedwa bwanji?
“Tipita Nanu Limodzi”
Kodi tiyenera kukumbukira chiyani zokhudza a 144,000?
Timasangalala Kwambiri Kugwira Ntchito Limodzi ndi Mulungu
Kodi kugwira ntchito ndi Mulungu kumathandiza bwanji kuti tizisangalala komanso kuti tikhale otetezeka?


text: 14 “Tamverani! Tsiku la Yehova likubwera.+ Adani anu adzakulandani zinthu zanu n’kuzigawana ali mumzinda wanu womwewo.2 Ndidzasonkhanitsa mitundu yonse ya anthu kuti imenyane ndi Yerusalemu.+ Mzindawu udzalandidwa,+ katundu wa m’nyumba adzatengedwa ndipo akazi adzagwiriridwa.+ Hafu ya anthu a mumzindawu idzatengedwa kupita kudziko lina,+ koma anthu otsala+ sadzachotsedwa mumzindawu.+3 “Yehova adzapita kukamenyana ndi anthu a mitundu inawo+ ngati mmene anachitira pomenyana ndi adani ake m’mbuyomu.+4 Pa tsiku limenelo mapazi ake adzaponda paphiri la mitengo ya maolivi. Phiri limeneli lili moyang’anizana ndi Yerusalemu kumbali ya kum’mawa.+ Phiri la mitengo ya maolivi+ limeneli lidzagawanika pakati+ kuyambira kum’mawa mpaka kumadzulo. Zikadzatero, pakati pa mapiriwo padzakhala chigwa chachikulu kwambiri. Hafu imodzi ya phirilo idzasunthira kumpoto ndipo hafu inayo idzasunthira kum’mwera.5 Anthu inu mudzathawira kuchigwa chimene chidzakhale pakati pa mapiri anga,+ chifukwa chakuti chigwacho chidzafika mpaka ku Azeli. Mudzathawa ngati mmene munachitira pothawa chivomezi chimene chinachitika m’masiku a Uziya, mfumu ya Yuda.+ Ndithu, Yehova Mulungu wanga adzabwera+ limodzi ndi oyera onse.+6 “Pa tsiku limenelo, sipadzakhala kuwala kwapadera.+ Zinthu zidzaundana chifukwa cha kuzizira kwambiri.+7 Tsiku limenelo lidzatchedwa tsiku la Yehova.+ Sikudzakhala masana kapena usiku,+ chifukwa ngakhale usiku kudzakhala kukuwalabe.+8 Pa tsiku limenelo madzi amoyo+ adzatuluka mu Yerusalemu.+ Hafu ya madziwo idzapita kunyanja ya kum’mawa+ ndipo hafu inayo idzapita kunyanja ya kumadzulo.+ Zimenezi zidzachitika m’chilimwe ndiponso m’nyengo yozizira.+9 Yehova adzakhala mfumu ya dziko lonse lapansi.+ Pa tsiku limenelo, Yehova adzakhala mmodzi+ ndipo dzina lake lidzakhala limodzi.+10 “Dziko lonse lidzasintha ndi kukhala ngati chigwa cha Araba+ kuyambira ku Geba+ kukafika ku Rimoni+ kum’mwera kwa Yerusalemu. Mzindawu udzakwezedwa pamalo ake ndipo anthu adzakhalamo.+ Anthuwo adzakhalamo kuyambira ku Chipata cha Benjamini+ mpaka ku Chipata Choyamba, kukafika ku Chipata cha Pakona. Komanso adzakhala kuyambira ku Nsanja ya Hananeli+ mpaka kukafika kumalo a mfumu oponderamo mphesa.11 Anthu adzakhala mumzindawo ndipo simudzakhalanso zinthu zoyenera kuwonongedwa.+ Anthu okhala mu Yerusalemu, adzakhala mmenemo ali otetezeka.+12 “Mliri umene Yehova adzagwetsere anthu onse a mitundu ina amene adzamenyane ndi Yerusalemu ndi uwu:+ Munthu aliyense mnofu wake udzawola ali chiimire,+ maso ake adzawola ali m’malo mwake ndiponso lilime lake lidzawola m’kamwa mwake.13 “Pa tsiku limenelo Yehova adzawasokoneza kwambiri.+ Aliyense adzagwira dzanja la mnzake, ndipo aliyense adzamenya mnzake ndi dzanja lake.14 Yuda nayenso adzamenya nkhondo mothandizana ndi Yerusalemu, ndipo adzasonkhanitsa chuma cha anthu a mitundu yonse yowazungulira. Adzasonkhanitsa golide, siliva ndi zovala zambirimbiri.+15 “Mliri wofanana ndi umenewu udzagweranso mahatchi, nyulu,* ngamila, abulu amphongo ndi chiweto cha mtundu uliwonse chimene chidzapezeke m’misasa ya adaniwo.16 “Aliyense wotsala mwa anthu a mitundu yonse amene akubwera kudzamenyana ndi Yerusalemu,+ azidzapita kukagwadira Mfumu,+ Yehova wa makamu,+ chaka ndi chaka,+ ndi kukachita nawo chikondwerero cha misasa.+17 Aliyense wochokera m’mabanja+ a padziko lapansi, amene sadzapita+ ku Yerusalemu kukagwadira Mfumu, Yehova wa makamu, mvula sidzagwa m’dziko lake.+18 Ngati banja la Iguputo silidzabwera mumzindawu, m’dziko lawonso simudzagwa mvula. Mliri umene Yehova adzagwetsere mitundu ina ya anthu amene sazidzabwera kudzachita chikondwerero cha misasa, udzawagwera.19 Chimenechi chidzakhala chilango cha Iguputo chifukwa cha tchimo lake komanso chifukwa cha tchimo la anthu onse a mitundu ina amene sazidzabwera kudzachita nawo chikondwerero cha misasa.+20 “Pa tsiku limenelo, pamabelu a mahatchi padzalembedwa mawu+ akuti ‘Chiyero n’cha Yehova!’+ Ndipo miphika yakukamwa kwakukulu+ ya m’nyumba ya Yehova adzaigwiritsa ntchito ngati mbale zolowa+ za paguwa lansembe.+21 Mphika uliwonse wakukamwa kwakukulu mu Yerusalemu ndi mu Yuda udzakhala woyera ndipo udzakhala wa Yehova wa makamu. Anthu onse amene azidzapereka nsembe azidzabwera n’kutengako ina mwa miphikayo ndi kuphikiramo.+ Pa tsiku limenelo, m’nyumba ya Yehova wa makamu+ simudzapezeka Mkanani.”+


text:
Mutu 27
Kodi Laibulale ya pa Nyumba ya Ufumu Ingatithandize Bwanji?
Kodi mukufuna kufufuza nkhani zina kuti mulidziwe bwino Baibulo? Kodi mukufuna kuphunzira zambiri zokhudza lemba linalake, munthu, malo kapena china chilichonse chotchulidwa m’Baibulo? Kapena kodi mumadzifunsa ngati Mawu a Mulungu angakuthandizeni pa vuto linalake limene likukudetsani nkhawa? Ngati ndi choncho, kafufuzeni zimenezi mulaibulale ya pa Nyumba ya Ufumu.
Imakhala ndi mabuku okuthandizani kufufuza zinthu. N’kutheka kuti mulibe mabuku onse a Mboni za Yehova ofotokoza nkhani za m’Baibulo amene alipo m’chinenero chanu. Koma mulaibulale ya pa Nyumba ya Ufumu muli mabuku ambiri atsopano. Mwina mulinso Mabaibulo osiyanasiyana, buku labwino lotanthauzira mawu ndi mabuku ena othandiza. Muli ndi ufulu wowerenga mabuku a mulaibulale, misonkhano isanayambe kapena itatha. Ngati mulaibulalemo muli kompyuta, n’kutheka kuti pakompyutapo pali Watchtower Library. Imeneyi ndi laibulale ya pakompyuta ya mabuku athu ambirimbiri ndipo ndi yosavuta kugwiritsa ntchito, moti mungathe kufufuza nkhani, mawu kapena lemba.
Imathandiza pokonzekera nkhani za m’Sukulu ya Utumiki wa Mulungu. Ngati munalembetsa mu Sukulu ya Utumiki wa Mulungu, mungagwiritse ntchito laibulale ya pa Nyumba ya Ufumu pokonzekera nkhani zanu. Woyang’anira sukulu ndi amene ali ndi udindo woyang’anira laibulale. Iye amaonetsetsa kuti mabuku ndi magazini atsopano aikidwa mulaibulale ndiponso kuti aikidwa mwadongosolo. Woyang’anira sukuluyo kapena munthu amene amakuphunzitsani Baibulo angakusonyezeni mmene mungafufuzire nkhani iliyonse imene mukufuna. Komabe, mabuku a mulaibulale sakuyenera kutulutsidwa mu Nyumba ya Ufumu. Komanso tikuyenera kusamalira mabukuwa ndi kupewa kuwalembalemba.
Baibulo limanena kuti ngati tikufuna ‘kumudziwadi Mulungu,’ tiyenera kukhala akhama pofufuza mawu ake ngati mmene tingafufuzire “chuma chobisika.” (Miyambo 2:1-5) Laibulale ya pa Nyumba ya Ufumu ndi malo abwino amene mungayambire kufufuza nkhani zosiyanasiyana.
Kodi mulaibulale ya pa Nyumba ya Ufumu mumapezeka zinthu ziti zokuthandizani kufufuza nkhani?
Kodi ndani amene angakuphunzitseni mmene mungagwiritsire ntchito laibulale?


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
43 Tsopano njala ija inakula kwambiri m’dzikomo.+
2 Tirigu amene anachokera naye ku Iguputo uja atatha,+ bambo awo anawauza kuti: “Pitaninso mukatigulireko chakudya pang’ono.”+
3 Koma Yuda anauza bambo ake kuti:+ “Munthu ujatu anatichenjeza mwamphamvu kuti, ‘Musadzayese n’komwe kuonekeranso pamaso panga mukadzalephera kubwera naye m’bale wanuyo.’+
4 Ngati mutilola kutenga m’bale wathuyu,+ ndife okonzeka kutsikira ku Iguputo kuti tikagule chakudya.
5 Koma ngati simutilola kupita naye, sititsikirako, chifukwa munthu uja ananenetsa kuti, ‘Musadzayese n’komwe kuonekeranso pamaso panga mukadzalephera kubwera naye m’bale wanuyo.’”+
6 Pamenepo Isiraeliyo anadandaula+ kuti: “N’chifukwa chiyani munandipweteka chotero, pomuuza munthuyo kuti muli ndi m’bale wanu wina?”
7 Koma iwo anayankha kuti: “Munthuyo anachita kufunsa za ife ndi banja lathu kuti, ‘Kodi bambo anu akali ndi moyo?+ Kodi muli ndi m’bale wanu wina?’ Ndipo ife tinayankha mogwirizana ndi zimene anafunsa.+ Nanga tikanadziwa bwanji zoti anena kuti, ‘Mukam’bweretse kuno m’bale wanuyo’?”+
8 Potsirizira pake, Yuda anauza Isiraeli bambo ake kuti: “M’perekeni kwa ine mnyamatayu+ kuti tinyamuke tizipita. Tipite kuti tikhalebe ndi moyo tisafe,+ inuyo ndi ife, limodzi ndi ana athu aang’onowa.+
9 Ineyo ndikhala chikole cha moyo wa mnyamatayu.+ Chilangocho chikabwere pa ine.+ Ndikadzalephera kubwera naye ndi kum’pereka kwa inu, ndidzakhale wochimwa kwa inu moyo wanga wonse.
10 Ndipotu tikanapanda kuzengereza, bwenzi pano titapita n’kubwerako maulendo awiri.”+
11 Ndiyeno bambo awo Isiraeli anawauza kuti: “Chabwino, ngati ndi choncho,+ chitani izi: Tengani zinthu zamtengo wapatali za dziko lino m’matumba anu, mukam’patse munthuyo monga mphatso.+ Tengani mafuta a basamu+ pang’ono, uchi+ pang’ono, mafuta onunkhira a labidanamu, khungwa la utomoni wonunkhira,+ mtedza wa pisitasho, ndi zipatso za amondi.+
12 Mutengenso ndalama kuwirikiza kawiri zoyamba zija. Komanso mutenge ndalama anakubwezerani zija, zimene munazipeza pamwamba pa matumba anu, mukazibweze.+ Mwina anangosokoneza.+
13 Mukatero, mutenge m’bale wanuyu mubwerere kwa munthuyo.
14 Mulungu Wamphamvuyonse apangitse munthuyo kukuchitirani chifundo,+ kuti akamasule m’bale wanu uja, ndipo mukabwere naye limodzi ndi Benjamini. Koma ngati ndingatayikidwe ana anga, chabwino, zikhale choncho!”+
15 Ndiyeno amunawo anatenga mphatso zija, ndalama zowirikiza kawiri zija, ndiponso Benjamini, n’kunyamuka kupita ku Iguputo. Kumeneko anakaonekera pamaso pa Yosefe.+
16 Yosefe atangoona Benjamini ali ndi amunawo, anauza mwamuna woyang’anira nyumba yake kuti: “Atengere kunyumba anthuwa. Uphe nyama ndi kukonza chakudya,+ chifukwa anthuwa adya ndi ine masana ano.”
17 Nthawi yomweyo mwamuna uja anachita zimene Yosefe ananena.+ Anatengera anthu aja kunyumba kwa Yosefe.
18 Koma amunawo anachita mantha poona kuti awatengera kunyumba kwa Yosefe.+ Ndipo iwo anati: “Atibweretsa kuno chifukwa cha ndalama zimene tinabwerera nazo m’matumba athu pa ulendo woyamba uja. Ndithu amenewa akufuna atiukire, kuti atigwire tikhale akapolo, ndiponso kuti atilande abulu athu!”+
19 Pamenepo iwo anapita kwa munthu woyang’anira nyumba ya Yosefe uja, n’kulankhula naye pakhomo lolowera kunyumbako,
20 kuti: “Pepani mbuyathu! Ifetu tinabwera kuno kudzagula chakudya ulendo woyamba.+
21 Pobwerera, zinachitika n’zakuti, titafika pamalo ogona+ n’kumasula matumba athu, tinangoona kuti ndalama za aliyense zili pakamwa pa thumba lake, zonse malinga ndi kulemera kwake. Choncho tabwera nazo kuti tizibweze tokha.+
22 Tabweranso ndi ndalama zina zogulira chakudya. Koma ndithu sitikudziwa kuti ndani anatibwezera ndalama zathu poziika m’matumba athu.”+
23 Pamenepo mwamunayo anati: “Musachite mantha,+ simunalakwe kanthu. Mulungu wanu, Mulungu wa bambo anu ndiye anakupatsani chumacho m’matumba mwanu.+ Ndalama zanu zinafikira kwa ine.” Atatero mwamunayo anamasula Simiyoni n’kumubweretsa kwa iwo.+
24 Tsopano munthuyo analowetsa amunawo m’nyumba ya Yosefe. Anawapatsa madzi kuti asambe mapazi awo,+ n’kuwapatsanso chakudya choti adyetse abulu awo.+
25 Amunawo anakonzeratu mphatso+ zimene anabwera nazo zija kuti apatse Yosefe masanawo, popeza anali atamva kuti adyera nawo limodzi chakudya kumeneko.+
26 Ndiyeno Yosefe atafika n’kulowa m’nyumbamo, iwo anapereka mphatsozo kwa iye. Anamugwadira n’kumuweramira mpaka nkhope zawo pansi.+
27 Kenako Yosefe anawafunsa ngati ali bwino.+ Anawafunsanso kuti: “Kodi bambo anu okalamba amene munkanena aja ali bwino? Kodi adakali ndi moyo?”+
28 Iwo anayankha kuti: “Kapolo wanu bambo athu ali bwino. Adakali ndi moyo.” Atatero anagwada n’kuwerama mpaka nkhope zawo pansi.+
29 Yosefe atakweza maso ake n’kuona mng’ono wake Benjamini, m’bale wake wa mimba imodzi,+ anati: “Kodi uyu ndiye mng’ono wanu amene munali kunena uja?”+ Ananenanso kuti: “Mulungu akukomere mtima+ mwana wanga.”
30 Tsopano Yosefe anachokapo mofulumira chifukwa anagwidwa chifundo mumtima poona m’bale wakeyo.+ Anafunafuna malo oti akalirire, ndipo analowa m’chipinda chamkati n’kukagwetsa misozi.+
31 Kenako, anasamba kumaso, n’kutuluka panja. Anadzilimbitsa+ n’kunena kuti: “Ikani chakudya.”+
32 Iwo anaikira Yosefe chakudya payekha. Abale akewo anawaikiranso paokha. Nawonso Aiguputo amene ankadya m’nyumba mwake anawaikira paokha. Aiguputo sankadya limodzi ndi Aheberi, chifukwa chinali chinthu chonyansa kwa iwo.+
33 Abale akewo anakhala pansi pamaso pake, kuyambira woyamba kubadwa malinga ndi ukulu wake,+ mpaka wamng’ono malinga ndi msinkhu wake. Iwo anali kuyang’anana modabwa.
34 Yosefe ankatapa chakudya patebulo pake n’kumapatsa operekera chakudya kuti aziwonjezera pachakudya cha abale akewo. Koma chakudya chowonjezera pa Benjamini anali kuchiwirikiza kasanu kuposa cha enawo.+ Choncho iwo anapitiriza kudya ndi kumwa naye limodzi pamadyererowo mosangalala.+
Patsani ena
Patsani ena
Genesis 43
Baibulo la Dziko Latsopano la Malemba Opatulika
https://www.jw.org/finder?docid=1011452&Book=1&Chapter=43&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D1%26Chapter%3D43%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
N’chifukwa Chiyani Mulungu Sayankha Mapemphero Ena?
Yankho la m’Baibulo
Mulungu sayankha mapemphero ena. Taonani mfundo ziwiri zotsatirazi zimene zimachititsa kuti Mulungu asayankhe mapemphero a anthu ena.
1. Kupempha zinthu zosagwirizana ndi zimene Mulungu akufuna
Mulungu sayankha mapemphero osagwirizana ndi mfundo zake zimene zili m’Baibulo. (1 Yohane 5:14) Mwachitsanzo, Baibulo limanena kuti tiyenera kupewa mtima wadyera. Juga imalimbikitsa mtima wadyera. (1 Akorinto 6:9, 10) Choncho, Mulungu sangayankhe ngati mukupemphera kuti muwine pa mpikisano kapena juga. Mulungu samangochita chilichonse chimene munthu amafuna. Ndipotu tiyenera kuyamikira zimenezi. Izi zili choncho chifukwa bwenzi tikuopa kuti anthu ena angathe kumupempha ali ndi zolinga zoipa.—Yakobo 4:3.
2. Ngati amene akupempherayo samvera Mulungu mwadala
Mulungu samayankha mapemphero a anthu amene amachita zoipa mwadala. Mwachitsanzo, Mulungu anauza anthu amene ankati akumutumikira koma samumvera mwadala, kuti: “
Ngakhale mupereke mapemphero ambiri, ine sindimvetsera. Manja anu adzaza magazi amene mwakhetsa.” (Yesaya 1:15) Koma anthuwo akanasiya zoipa zomwe
ankachita n’kukonza ubwenzi wawo ndi Mulungu, iye akanayamba kumvetsera mapemphero awo.—Yesaya 1:18.


text:
MUTU 14
Yehova Alinganiza “Dipo la Anthu Ambiri”
1, 2. Kodi Baibulo limalongosola motani mkhalidwe wa anthu, nanga njira yokha yothetsera zimenezi ndi yotani?
“CHOLENGEDWA chonse chibuula, ndi kugwidwa m’zoŵaŵa pamodzi.” (Aroma 8:22) Ndi mawu amenewo, mtumwi Paulo analongosola mkhalidwe womvetsa chisoni womwe anthufe tilimo. Malinga n’kuona kwa ife anthu, zimaoneka kuti palibe njira iliyonse yothetsera kuvutika, uchimo, ndi imfa. Koma Yehova sakanika kuchita zinthu zina ngati mmene amakanikira anthu. (Numeri 23:19) Mulungu wa chilungamo watipatsa njira yothetsera mavuto athu. Njirayi imatchedwa kuti dipo.
2 Dipo ndi mphatso yaikulu zedi imene Yehova wapatsa anthu. Tikulanditsidwa ku uchimo ndi imfa chifukwa cha dipoli. (Aefeso 1:7) Ndiwo maziko a chiyembekezo cha moyo wosatha, kaya kumwamba kapena padziko lapansi la paradaiso. (Luka 23:43; Yohane 3:16; 1 Petro 1:4) Koma kodi dipo n’chiyani kwenikweni? Kodi limatiphunzitsa motani za chilungamo chapamwamba cha Yehova?
Mmene Dipo Linakhalira Lofunika
3. (a) N’chifukwa chiyani dipo linakhala lofunika? (b) N’chifukwa chiyani Mulungu sanangosintha chilango cha imfa pa ana a Adamu?
3 Dipo linakhala lofunika chifukwa cha tchimo la Adamu. Mwa kusamvera Mulungu, Adamu anapatsa ana ake choloŵa cha kudwala, kukhala achisoni, kumva kupweteka, ndi imfa. (Genesis 2:17; Aroma 8:20) Sizikanatheka kuti Mulungu angowamvera chisoni, ndiyeno n’kusintha chilango chake osawapatsa chilango cha imfa. Akanati achite zimenezi ndiye kuti sakanatsatira lamulo lake lakuti: “Mphoto yake ya uchimo ndi imfa.” (Aroma 6:23) Ndipo ngati Yehova akanathetsa miyezo yake ya chilungamo, m’chilengedwe chonse mukanakhala chipwirikiti chokhachokha ndi kusalamulirika!
4, 5. (a) Kodi Satana ananamizira Mulungu motani, ndipo n’chifukwa chiyani Yehova anaona kukhala kofunika kuyankha mabodza amenewo? (b) Kodi Satana anawaneneza zotani atumiki okhulupirika a Yehova?
4 Monga taonera m’Mutu 12, kupanduka kumene kunachitika mu Edene kunadzutsa nkhani zina zikuluzikulu. Satana anaipitsa dzina labwino la Mulungu. Iye kwenikweni ananena kuti Yehova ndi wabodza ndiponso ndi wolamulira wopondereza amene sapatsa zolengedwa zake ufulu. (Genesis 3:1-5) Mwa kuoneka ngati walepheretsa cholinga cha Mulungu chodzaza dziko lapansi ndi anthu olungama, Satana anaonetsanso kuti Mulungu saatha kuchita zinthu. (Genesis 1:28; Yesaya 55:10, 11) Ngati Yehova akanati asayankhe zinenezo zimenezi, zolengedwa zake zanzeru zochuluka zikanakhala ndi chidaliro chochepa mu ulamuliro wake.
5 Satana ananamiziranso atumiki okhulupirika a Yehova. Iye anati iwo amakhala ndi zolinga zadyera potumikira Yehova ndipo ngati atati akumane ndi mavuto, palibe amene angakhale wokhulupirika kwa Mulungu. (Yobu 1:9-11) Nkhani zimenezi zinali zofunika kwambiri kuposa mavuto amene anthu anali kudzakumana nawo. Moyenerera, Yehova anaona kuti afunika kuyankha mabodza a Satana. Koma kodi Mulungu akanazithetsa bwanji nkhani zimenezi komanso n’kupulumutsa anthu?
Dipo—Chinthu Chofanana Nacho
6. Kodi ndi mawu ena ati amene agwiritsidwa ntchito m’Baibulo pofotokoza njira ya Mulungu yopulumutsira anthu?
6 Yehova anathetsa nkhanizo mwa njira yachifundo kwambiri ndiponso yachilungamo zedi; njira yomwe palibe munthu aliyense akanailingalira. Komatu, inali njira yosavuta kwambiri. Imanenedwa mosiyanasiyana kuti kuwombola, kuyanjanitsa, ndi kutetezera. (Salmo 49:8; Danieli 9:24; Agalatiya 3:13; Akolose 1:20) Koma mwinamwake mawu amene amafotokoza bwino kwambiri nkhani yonse ndi amene Yesu mwiniyo anawagwiritsa ntchito. Iye anati: “Mwana wa munthu sanadza kutumikiridwa koma kutumikira, ndi kupereka moyo wake dipo [ly ′tron, m’Chigiriki] la anthu ambiri.”—Mateyu 20:28.
7, 8. (a) Kodi mawu akuti “dipo” amatanthauza chiyani m’Malemba? (b) Kodi dipo limafuna chofanana nacho m’njira yotani?
7 Kodi dipo n’chiyani? Mawu achigiriki amene anagwiritsidwa ntchito pa lembali akuchokera ku verebu lotanthauza kuti “kuwonjola, kumasula.” Mawuŵa anali kuwagwiritsa ntchito polongosola ndalama zolipiridwa kuti amasule akaidi ogwidwa pankhondo. Choncho, tingatanthauzire dipo kuti ndi chinthu cholipiridwa pogulanso chinthu china. M’Malemba Achihebri, mawu otanthauza kuti “dipo” (ko′pher) amachokera ku verebu lotanthauza “kuphimba.” Mwachitsanzo, Mulungu anauza Nowa kuti ‘apake’ (mawu amodzimodziwo a kuphimba, m’Chihebri) chingalawa ndi utoto. (Genesis 6:14) Zimenezi zimatithandiza kumvetsetsa kuti kupereka dipo kumatanthauzanso kuphimba, kapena kuti kufafaniza, machimo.—Salmo 65:3.
8 Buku lotchedwa kuti Theological Dictionary of the New Testament limanena kuti mawu ameneŵa (ko′pher) “nthaŵi zonse amatanthauza chofanana nacho,” kapena kuti cholingana nacho. Motero chotetezerapo kapena kuti chophimbira chimene anali kuvundikira pa likasa la chipangano chinapangidwa mofanana ndi likasalo. Mofananamo, popereka dipo chifukwa cha machimo, kapena kuti kuphimba machimo, mtengo wolingana ndendende ndi zowonongedwazo, kapena kuti wophimba zowonongedwa zonsezo bwinobwino, uyenera kulipiridwa. Motero, Chilamulo cha Mulungu kwa Israyeli chinali kunena kuti: “Moyo kulipa moyo, diso kulipa diso, dzino kulipa dzino, dzanja kulipa dzanja, phazi kulipa phazi.”—Deuteronomo 19:21.
9. N’chifukwa chiyani amuna okhulupirika anali kupereka nsembe za nyama, ndipo kodi Yehova anaziona motani nsembe zimenezo?
9 Kungoyambira pa Abele, amuna okhulupirika anali kupereka nsembe za nyama kwa Mulungu. Mwa kuchita zimenezi, anasonyeza kuti anali kuzindikira uchimo ndi kufunika kwa kuwomboledwa, ndiponso kuti anali kukhulupirira lonjezo la Mulungu la kumasula anthu mwa “mbewu” yake. (Genesis 3:15; 4:1-4; Levitiko 17:11; Ahebri 11:4) Yehova anakondwera nazo nsembe zimenezo ndipo olambira ameneŵa anawavomereza kuti anali ndi mbiri yabwino. Komabe, nsembe za nyama zinali chizindikiro chabe. Nyama sizikanaphimba kwenikweni machimo a munthu, chifukwa munthu ndi wamtengo wapatali kuposa nyamazo. (Salmo 8:4-8) Choncho, Baibulo limati: “Sikutheka kuti mwazi wa ng’ombe zamphongo, ndi mbuzi ukachotsera machimo.” (Ahebri 10:1-4) Nsembe zoterozo zinali kungoimira, kapena kuti kuphiphiritsa, nsembe ya dipo yeniyeni imene inali kubwera.
“Dipo Lolingana”
10. (a) Kodi wopereka dipo anafunika kulingana ndi yani, nanga n’chifukwa chiyani? (b) N’chifukwa chiyani panangofunika nsembe ya munthu mmodzi yekha?
10 “Mwa Adamu onse amwalira,” anatero mtumwi Paulo. (1 Akorinto 15:22) Motero dipo linafuna kuti pafe munthu wofanana ndendende ndi Adamu, munthu wangwiro. (Aroma 5:14) Palibe cholengedwa cha mtundu wina uliwonse chimene chikanakwaniritsa chilungamo. Ndi munthu wangwiro yekha, munthu amene sanayenere kulandira chilango cha imfa choperekedwa kwa Adamu, amene akanapereka “dipo lolingana”—lolingana ndendende ndi Adamu. (1 Timoteo 2:6, NW) Sikunali kofunika kuti anthu mamiliyoni ambirimbiri aperekedwe nsembe kuti afanane ndi mbadwa zonse za Adamu. Mtumwi Paulo anafotokoza kuti: ‘Uchimo unaloŵa m’dziko lapansi mwa munthu mmodzi [Adamu], ndi imfa mwa uchimo.’ (Aroma 5:12) Ndipo “monga imfa inadza mwa munthu,” Mulungu anakonza zoti anthu awomboledwe kudzera “mwa munthu.” (1 Akorinto 15:21) Anazichita motani?
“Dipo lolingana kwa onse”
11. (a) Kodi wopereka dipo ‘analaŵa imfa m’malo mwa munthu aliyense’ motani? (b) N’chifukwa chiyani Adamu ndi Hava ali osayenera kuwalipirira dipo? (Onani mawu a m’munsi.)
11 Yehova anakonza zoti munthu wangwiro apereke nsembe moyo wake modzifunira. Malinga n’kunena kwa Aroma 6:23, “mphoto yake ya uchimo ndi imfa.” Mwa kupereka nsembe moyo wake, wopereka dipoyo ‘analaŵa imfa m’malo mwa munthu aliyense.’ M’mawu ena tinganene kuti iye analipira mphoto ya tchimo la Adamu. (Ahebri 2:9; 2 Akorinto 5:21; 1 Petro 2:24) Zimenezi zinakhudza kwambiri malamulo. Mwa kuthetsa chilango cha imfa pa ana omvera a Adamu, ndiye kuti dipo linachotsa mphamvu yowononga ya uchimo pa gwero lake lenilenilo. *—Aroma 5:16.
12. Perekani fanizo losonyeza kuti kulipira ngongole imodzi kukhoza kupindulitsa anthu ambirimbiri.
12 Tifanizire motere: Yerekezani kuti mukukhala m’tauni mmene anthu ambiri amagwira ntchito pa fakitale inayake yaikulu. Inuyo limodzi ndi anthu ena amene mwayandikana nawo mumalandira ndalama zochuluka pa ntchito yanu ndipo mumadya bwino. Zili choncho mpaka tsiku limene fakitaleyo ikutsekedwa. Chifukwa chiyani? Chifukwa chakuti woyang’anira wamkulu pa fakitaleyo anayamba zakatangale, ndiye wawononga ndalama moti fakitaleyo singathenso kubweza ngongole. Mosayembekezeka mwakhala malova, ndipo inu ndi anzanu ena mukulephera kulipira ngongole zanu. Mabanja anu, ndiponso okongoletsa ndalama nonse mukuvutika chifukwa cha katangale wa munthu mmodzi. Kodi pali njira yothetsera mavutoŵa? Inde! Mpondamatiki wina waganiza zogwapo pa nkhaniyo. Akuzindikira kuti kampaniyo ndi yaphindu. Akumveranso chifundo anthu ambirimbiri ogwira ntchito pakampaniyo limodzi ndi mabanja awo. Motero wakonza zobweza ngongole ya kampaniyo ndi kutsegulanso fakitaleyo. Kulipira ngongole imodzi imeneyo kukupatsa mpumulo antchito ambirimbiriwo ndi mabanja awo ndiponso amene anawakongoza ndalamawo. Mofananamo, kulipira ngongole ya Adamu kukupindulitsa anthu mamiliyoni ochuluka.
Kodi Ndani Akulinganiza Dipo?
13, 14. (a) Kodi Yehova analinganizira anthu dipo motani? (b) Kodi dipo linalipiridwa kwa yani, ndipo n’chifukwa chiyani kulipira kumeneko kuli kofunika?
13 Ndi Yehova yekha yemwe akanapereka “Mwanawankhosa . . . amene achotsa tchimo lake la dziko lapansi.” (Yohane 1:29) Koma Mulungu sanangotuma mngelo wina aliyense kuti adzapulumutse anthu. Koma anatuma Amene akanayankha zomwe Satana ananeneza atumiki a Yehova mosasiyako funso lililonse. Inde, Yehova anadzipereka kwambiri mwa kutumiza Mwana wake wobadwa yekha, Mwana yemwe anali ‘kumusekeretsa.’ (Miyambo 8:30) Mwana wa Mulungu mofunitsitsa ‘anakhuthula’ chikhalidwe chake chakumwamba. (Afilipi 2:7) Yehova anasamutsa mozizwitsa moyo ndi umunthu wa Mwana wake wakumwamba woyamba kubadwa ndi kuuika m’mimba mwa namwali wachiyuda, wotchedwa Mariya. (Luka 1:27, 35) Monga munthu, dzina lake anatchedwa Yesu. Koma mwalamulo, anatchedwa kuti Adamu wachiŵiri, chifukwa analinganadi ndendende ndi Adamu. (1 Akorinto 15:45, 47) Motero, Yesu anatha kudzipereka nsembe monga dipo la anthu ochimwa.
14 Kodi dipolo linalipiridwa kwa yani? Salmo 49:7 limanena mosapita m’mbali kuti dipo linaperekedwa “kwa Mulungu.” Koma kodi si Yehova yemwe analinganiza kuti pakhale dipo? Inde, koma zimenezi sizichepetsa kufunika kwa dipo monga ngati ndi kusinthanitsa zinthu kopanda tanthauzo ndi kosalingalira; ngati kuti mwangotulutsa ndalama m’thumba lina ndi kuziika m’thumba linanso. Tiyenera kumvetsetsa kuti dipo si kusinthanitsa zinthu zakuthupi, koma kuti ndi nkhani ya malamulo. Mwa kukonza kuti dipo lilipiridwe, ngakhale kuti zinamutengera zinthu zochuluka kwambiri, Yehova anasonyeza kuti amamamatira mosasintha ku chilungamo chake changwiro.—Genesis 22:7, 8, 11-13; Ahebri 11:17; Yakobo 1:17.
15. N’chifukwa chiyani kunali kofunika kuti Yesu avutike ndi kufa?
15 Mu ngululu ya chaka cha 33 C.E., modzifunira, Yesu Kristu analola kuzunzika kwambiri zomwe zinachititsa kuti dipo lilipiridwe. Analolera kumangidwa pa milandu yabodza, kuweruzidwa kuti anali ndi mlandu, ndi kukhomeredwa pa mtengo wophera anthu. Kodi kunalidi kofunikira kuti Yesu avutike chomwechi? Inde, kunali kofunikira, chifukwa nkhani ya kukhulupirika kwa atumiki a Mulungu inafunika kuthetsedwa. N’zochititsa chidwi kuti Mulungu sanalole kuti Yesu aphedwe ali wakhanda ndi Herode. (Mateyu 2:13-18) Koma pamene Yesu anali munthu wamkulu, anatha kupirira zonse zimene Satana anali kumuvutitsa nazo, akudziŵa bwino lomwe nkhani zomwe zinali kuphatikizidwa. * Mwa kukhalabe “woyera mtima, wopanda choipa, wosadetsedwa, wosiyana ndi ochimwa” ngakhale pozunzidwa mwakhanza, Yesu anasonyeza mosasiya chikayikiro chilichonse kuti Yehova ali ndi atumiki amene amakhalabe okhulupirika pokumana ndi ziyeso. (Ahebri 7:26) Choncho ndi zomveka kuti atatsala pang’ono kufa, Yesu anafuula mawu amene anasonyeza kuti anachita zonse bwino lomwe, akuti: Kwatha.”—Yohane 19:30.
Kutsiriza Ntchito Yake Yowombola Anthu
16, 17. (a) Kodi Yesu anapitiriza motani ntchito yake yowombola anthu? (b) N’chifukwa chiyani kunali kofunika kuti Yesu akaonekere “pamaso pa Mulungu chifukwa cha ife”?
16 Komabe Yesu anafunika kutsiriza ntchito yake yowombola anthu. Patapita masiku atatu Yesu atafa, Yehova anamuukitsa. (Machitidwe 3:15; 10:40) Mwa chochitika chosaiwalika chimenechi, Yehova sanangofupa Mwana wake chifukwa cha utumiki wake wokhulupirika, komanso anamupatsa mpata wotsiriza ntchito yake yowombola anthu monga Mkulu wa Ansembe wa Mulungu. (Aroma 1:4; 1 Akorinto 15:3-8) Mtumwi Paulo analongosola kuti: ‘Atafika Kristu, Mkulu wa ansembe . . . , osati mwa mwazi wa mbuzi ndi ana a ng’ombe, koma mwa mwazi wa Iye yekha, analoŵa kamodzi ku malo opatulika, atalandirapo chiwombolo chosatha. Pakuti Kristu sanaloŵa m’malo opatulika omangika ndi manja, akutsanza oonawo; komatu m’Mwamba momwe, kuonekera tsopano pamaso pa Mulungu chifukwa cha ife.’—Ahebri 9:11, 12, 24.
17 Kristu sakanatenga mwazi wake weniweni kupita nawo kumwamba. (1 Akorinto 15:50) Koma anatenga chimene mwaziwo unaimira: mtengo walamulo wa moyo wake wangwiro waumunthu umene anaupereka nsembe. Ndiyeno, ali pamaso pa Mulungu, anapereka mtengo wa moyowo monga dipo posinthanitsa ndi anthu ochimwa. Kodi Yehova analandira nsembeyo? Inde, ndipo zimenezi zinaonekera pa Pentekoste wa mu 33 C.E., pamene mzimu woyera unatsanulidwa pa ophunzira pafupifupi 120 ku Yerusalemu. (Machitidwe 2:1-4) Ngakhale kuti chochitika chimenecho chinali chosangalatsa kwambiri, dipo panthaŵi imeneyo linali kuyamba kumene kupereka mapindu ake ochititsa kaso zedi.
Mapindu a Dipo
18, 19. (a) Kodi ndi magulu aŵiri ati a anthu amene akupindula ndi kuyanjanitsidwa kumene kwatheka chifukwa cha mwazi wa Kristu? (b) Kwa awo a “khamu lalikulu,” kodi ena a mapindu a dipo amene akupeza tsopano lino ndiponso amene adzapeza m’tsogolo ndi ati?
18 M’kalata yomwe analembera Akolose, Paulo analongosola kuti kunamukomera Mulungu kuti kupyolera mwa Kristu ayanjanitse zinthu zonse kwa Iye mwini atachita mtendere mwa mwazi umene Yesu anakhetsa pa mtengo wozunzirapo. Paulo analongosolanso kuti kuyanjanitsa kumeneku kukukhudza magulu aŵiri a anthu, omwe ndi “za m’mwamba” ndi “za padziko.” (Akolose 1:19, 20; Aefeso 1:10) Gulu loyambalo lili ndi Akristu okwanira 144,000 amene apatsidwa chiyembekezo chokatumikira monga ansembe akumwamba ndi kulamulira monga mafumu pa dziko lapansi limodzi ndi Kristu Yesu. (Chivumbulutso 5:9, 10; 7:4; 14:1-3) Kupyolera mwa iwoŵa, mapindu a dipo adzaperekedwa pang’onopang’ono kwa anthu omvera kwa zaka 1,000.—1 Akorinto 15:24-26; Chivumbulutso 20:6; 21:3, 4.
19 Zinthu “za padziko” ndi anthu amene akuyembekeza kudzakhala ndi moyo wangwiro m’Paradaiso padziko lapansi. Pa Chivumbulutso 7:9-17 iwo akufotokozedwa kuti ali “khamu lalikulu” limene lidzapulumuka “chisautso chachikulu” chimene chikubwera. Komatu safunika kudikira mpaka nthaŵi imeneyo kuti adzasangalale ndi mapindu a dipo. Iwo “anatsuka [kale] zovala zawo, naziyeretsa m’mwazi wa Mwanawankhosa.” Popeza kuti amakhulupirira dipolo, ngakhale pakali pano, akupeza mapindu auzimu kuchokera ku makonzedwe achikondi ameneŵa. Anenedwa kuti ndi olungama pokhala mabwenzi a Mulungu! (Yakobo 2:23) Chifukwa cha nsembe ya Yesu, ‘angalimbike mtima poyandikira mpando wachifumu wachisomo.’ (Ahebri 4:14-16) Pamene alakwa, machimo awo amakhululukidwadi. (Aefeso 1:7) Ngakhale kuti ndi opanda ungwiro, iwo ali ndi chikumbumtima choyera. (Ahebri 9:9; 10:22; 1 Petro 3:21) Motero sitingayembekeze kuti anthu adzayanjanitsidwa ndi Mulungu m’tsogolo, akuyanjanitsidwa lerolino! (2 Akorinto 5:19, 20) M’kati mwa Zaka 1,000, iwo pang’onopang’ono ‘adzamasulidwa ku ukapolo wa chivundi’ ndipo pomalizira pake ‘adzaloŵa ufulu wa ulemerero wa ana a Mulungu.’—Aroma 8:21.
20. Kodi inu panokha mumakhudzidwa motani posinkhasinkha za dipo?
20 ‘Tiyamika Mulungu mwa Yesu Kristu’ potipatsa dipo! (Aroma 7:25) Linaperekedwa m’njira yosavuta, komatu limatikhudza kwambiri moti timakhala aulemu ndi amantha kwa Mulungu. (Aroma 11:33) Ndipo pamene tisinkhasinkha za dipo moyamikira, limakhudza mitima yathu ndi kutiyandikizitsa kwa Mulungu wa chilungamo nthaŵi zonse. Mofanana ndi wamasalmo, tili ndi zifukwa zomveka zotamandira Yehova monga ‘wokonda chilungamo ndi chiweruzo.’—Salmo 33:5.
^ ndime 11 Adamu ndi Hava ndi osayenera kuwalipirira dipo. Chilamulo cha Mose chinafotokoza mfundo yachikhalidwe iyi yokhudza wakupha munthu mwadala: “Musamalandira dipo la kuwombola moyo wa iye adapha munthu, napalamula imfa.” (Numeri 35:31) Mwachionekere, Adamu ndi Hava anali ofunika kufa chifukwa sanamvere Mulungu mwa kufuna kwawo ndiponso ankadziŵa zomwe akuchita. Mwa kutero iwo anataya chiyembekezo cha moyo wosatha.
^ ndime 15 Yesu anafunika kufa, osati monga mwana wangwiro, koma monga munthu wamkulu wangwiro kuti zilingane ndi tchimo la Adamu. Kumbukirani kuti Adamu anachimwa mwadala; anali kudziŵa bwino lomwe kuopsa kwa zimene anali kuchitazo ndiponso zotsatirapo zake. Choncho kuti Yesu akhale “Adamu wotsirizayo” ndi kuphimba tchimo limenelo, anafunika kusankha kukhala wokhulupirika kwa Yehova ali wamkulu ndiponso akudziŵa chimene akuchita. (1 Akorinto 15:45, 47) Motero moyo wonse wokhulupirika wa Yesu, kuphatikizapo imfa yake yansembe, unakhala “chilungamitso chimodzi.”—Aroma 5:18, 19.


text:
Onani Uthenga wa M’Baibulo Mwachidule
Yehova analenga Adamu ndi Hava kuti akhale ndi moyo wosatha m’Paradaiso. Satana anaipitsa dzina la Mulungu ndipo anasonyeza kuti Mulungu siwoyenera kulamulira. Adamu ndi Hava anagwirizana ndi Satana pogalukira Mulungu ndipo zimenezi zinachititsa kuti iwowo ndiponso ana amene anabereka akhale ochimwa ndiponso ayambe kufa
Yehova anaweruza ochimwawo ndipo analonjeza kuti kudzabwera Mpulumutsi, kapena kuti Mbewu, amene adzaphwanya Satana ndi kuchotsa mavuto onse amene anabwera chifukwa cha kugalukira ndi kuchimwa kumene kunachitikako
Yehova analonjeza Abulahamu ndi Davide kuti adzakhala makolo a Mbewu kapena kuti Mesiya, amene adzalamulire monga Mfumu kwamuyaya
Yehova anauza aneneri kuti alosere zoti Mesiya adzathetsa uchimo ndi imfa. Monga Mfumu, Mesiyayo limodzi ndi olamulira anzake, adzalamulira mu Ufumu wa Mulungu umene udzathetse nkhondo, matenda ngakhalenso imfa
Yehova anatumiza Mwana wake padziko lapansi ndipo anam’dziwikitsa kuti ndi Mesiya. Yesu analalikira za Ufumu wa Mulungu ndipo anapereka moyo wake monga nsembe. Kenako Yehova anamuukitsa monga mzimu
Yehova anaika Mwana wake kukhala Mfumu kumwamba ndipo chimenechi chinali chiyambi cha masiku otsiriza a dziko loipali. Yesu amatsogolera otsatira ake akamalalikira za Ufumu wa Mulungu padziko lonse lapansi
Yehova adzalamula Mwana wake kuti Ufumu wake uyambenso kulamulira padziko lapansi. Ufumuwu udzaphwanya maboma onse oipa, udzabweretsa Paradaiso, komanso mu ufumuwu, anthu onse okhulupirika adzakhala angwiro. Pa nthawiyi, zidzadziwika kuti Yehova ndiye woyenera kulamulira ndipo dzina lake lidzayeretsedwa mpaka muyaya


text:
Kodi Mumayamikira Zimene Muli Nazo?
“[Tinalandira] mzimu wochokera kwa Mulungu, kuti tidziwe zinthu zimene Mulungu watipatsa mokoma mtima.”—1 AKOR. 2:12.
1. Kodi anthu ambiri amalephera kuzindikira chiyani?
PALI mwambi wakuti: “Chitsime chimaoneka kuti ndi chakuya pamene chauma.” Mwambiwu umatanthauza kuti zinthu zina timazindikira ubwino wake zinthuzo zitapita. Nthawi zambiri munthu akakhala ndi zinthu zina kuyambira ali mwana saziyamikira kwenikweni. Mwachitsanzo, munthu amene wabadwira m’banja lolemera sayamikira zinthu zabwino zimene ali nazo. Popeza achinyamata sadziwa zambiri, angalepherenso kuzindikira zinthu zamtengo wapatali kwambiri.
2, 3. (a) Kodi Akhristu achinyamata ayenera kupewa chiyani? (b) N’chiyani chingatithandize kuyamikira zimene tili nazo?
2 Ngati ndinu wachinyamata, kodi mumaona kuti chofunika kwambiri n’chiyani? Anthu ambiri m’dzikoli amaona kuti chofunika ndi kukhala ndi ndalama zambiri, nyumba yabwino kapena zipangizo zamakono. Koma ngati mumaona choncho ndiye kuti mwaiwala zinthu zofunika kwambiri. Chofunika kwambiri ndi kukhala pa ubwenzi wabwino ndi Yehova koma n’zomvetsa chisoni kuti anthu ambiri saganizira n’komwe zimenezi. Achinyamata amene abadwira m’banja la Mboni sayenera kuiwala kufunika kwa zinthu zokhudza Mulungu zimene makolo awo awaphunzitsa. (Mat. 5:3) Ngati munthu sayamikira zinthu zimenezi akhoza kukumana ndi mavuto aakulu pa moyo wake.
3 Komatu n’zotheka kupewa mavutowa. N’chiyani chingakuthandizeni kuyamikira zimene mwaphunzira zokhudza Yehova? Tiyeni tikambirane zitsanzo za m’Baibulo zimene zingatithandize kuzindikira ubwino woyamikira zinthuzo. Zitsanzozi zingatithandize tonsefe kuyamikira zinthu zimene tili nazo.
ANTHU ENA SANAYAMIKIRE
4. Kodi lemba la 1 Samueli 8:1-5 limasonyeza kuti ana a Samueli anali otani?
4 Pali zitsanzo za m’Baibulo za anthu ena amene sankayamikira zinthu zokhudza Yehova. Zoterezi zinachitika m’banja la mneneri Samueli ngakhale kuti iye anatumikira Yehova mokhulupirika kuyambira ali mwana. (1 Sam. 12:1-5) Iye anali ndi ana ndipo mayina awo anali Yoweli ndi Abiya. Anawo anayenera kuyamikira chitsanzo cha bambo awo. Koma sanawatsanzire ndipo ankachita zoipa. Mwachitsanzo, Baibulo limati iwo ‘ankapotoza chiweruzo.’—Werengani 1 Samueli 8:1-5.
5, 6. Kodi ana a Yosiya komanso chidzukulu chake anali anthu otani?
5 Ndi mmene zinalilinso ndi ana a Mfumu Yosiya. Mfumuyi inapereka chitsanzo chabwino kwambiri pa nkhani yolambira Yehova. Pa nthawi ina, buku la Chilamulo linapezeka ndipo iye atamva zimene zinali m’bukulo anayesetsa kutsatira malangizo a Mulungu. Anagwira ntchito mwakhama pochotsa mafano ndi kukhulupirira mizimu mu Isiraeli. Iye analimbikitsa anthu kuti azimvera Yehova. (2 Maf. 22:8; 23:2, 3, 12-15, 24, 25) Apatu ana ake anayenera kuphunzirapo kanthu. Atatu mwa anawo anadzakhala mafumu koma palibe ngakhale mmodzi amene anatengera chitsanzo cha Yosiya.
6 Woyamba kulowa ufumu wa bambo ake anali Yehoahazi koma ‘ankachita zoipa pamaso pa Yehova.’ Iye anangolamulira miyezi itatu kenako n’kumangidwa ndi Farao wa ku Iguputo moti anafera ku ukapolo. (2 Maf. 23:31-34) Kenako m’bale wake dzina lake Yehoyakimu analamulira kwa zaka 11. Nayenso sanatengere bambo ake. Chifukwa cha zoipa zimene Yehoyakimu ankachita, Yeremiya analosera kuti: “Adzaikidwa m’manda ngati mmene amaikira bulu wamphongo.” (Yer. 22:17-19) Ndiyeno anadzalowedwa m’malo ndi mwana wina dzina lake Zedekiya kenako mdzukulu wake dzina lake Yehoyakini. Koma onsewa sanatsatire chitsanzo cha Yosiya.—2 Maf. 24:8, 9, 18, 19.
7, 8. (a) Kodi Solomo anasonyeza bwanji kuti sanayamikire zimene anaphunzitsidwa? (b) Kodi tikuphunzira chiyani kwa anthu amene sanayamikire zimene anaphunzitsidwa?
7 Nayenso Solomo anaphunzitsidwa zinthu zambiri ndi Davide. Poyamba, Solomo anali munthu wabwino kwambiri koma kenako anasiya kuyamikira zimene anaphunzitsidwa. Baibulo limati: “Pamene iye anali kukalamba, akazi ake anali atapotoza mtima wake moti iye anali kutsatira milungu ina. Sanatumikire Yehova Mulungu wake ndi mtima wathunthu monga mmene anachitira Davide bambo ake.” (1 Maf. 11:4) Izi zinasokoneza ubwenzi wake ndi Yehova.
8 N’zomvetsa chisoni kuti anthu onse amene takambiranawa anaphunzitsidwa bwino ndi makolo awo koma sanayamikire zimene anaphunzitsidwazo. Koma pali ana ena amene ankayamikira zimene anaphunzitsidwa. Masiku anonso ana oterowo alipo. Tiyeni tsopano tikambirane za anthu ena amene achinyamata angachite bwino kuwatsanzira.
ANTHU ENA ANAYAMIKIRA
9. Kodi ana a Nowa anapereka bwanji chitsanzo chabwino? (Onani chithunzi patsamba 27.)
9 Ana a Nowa anapereka chitsanzo chabwino kwambiri. Nowa anauzidwa kuti apange chingalawa choti alowemo limodzi ndi banja lake. Zikuoneka kuti ana a Nowa anazindikira kufunika kochita zimene Yehova ananena ndiponso kugwirizana ndi bambo awo. Iwo anawathandiza kupanga chingalawacho ndipo analowamo. (Gen. 7:1, 7) Onse analowa m’chingalawamo kuti apulumuke. Komanso lemba la Genesis 7:3 limati analowetsamo zinyama “kuti zisungike padziko lonse lapansi.” Ana a Nowa ankayamikira zimene bambo awo anawaphunzitsa. Chifukwa cha zimenezi, anali ndi mwayi wothandiza kuti anthu apulumuke komanso kuti kulambira koona kuyambirenso pambuyo poti dziko layeretsedwa.—Gen. 8:20; 9:18, 19.
10. Kodi anyamata 4 achiheberi anasonyeza bwanji kuti ankayamikira zimene anaphunzira zokhudza Yehova?
10 Patapita zaka zambiri, panali anyamata 4 achiheberi omwe anasonyeza kuti ankayamikira zimene anaphunzitsidwa ndi makolo awo. Hananiya, Misayeli, Azariya ndi Danieli anatengedwa kupita ku Babulo mu 617 B.C.E. Iwo anali anyamata ooneka bwino komanso anzeru ndipo zinali zosavuta kuti zinthu ziziwayendera bwino ku Babulo. Koma iwo ankakumbukira zimene makolo awo anawaphunzitsa. Anyamatawa anadalitsidwa kwambiri chifukwa chotsatira zinthu zimene anaphunzira zokhudza Yehova.—Werengani Danieli 1:8, 11-15, 20.
11. Kodi Yesu anathandiza bwanji anthu ndi zimene iye anaphunzira?
11 Tiyeni tsopano tikambirane chitsanzo chabwino kwambiri cha Yesu. Iye anaphunzira zinthu zambiri kwa Atate wake ndipo ankaziyamikira kwambiri. Yesu anasonyeza zimenezi pamene anati: “Ndimalankhula zinthu izi ndendende mmene Atate anandiphunzitsira.” (Yoh. 8:28) Ankafunanso kuti athandize anthu ena ndi zimene anaphunzirazo. Iye anauza anthu kuti: “Ndiyenera kukalengeza uthenga wabwino wa ufumu wa Mulungu kumizinda inanso, chifukwa ndi zimene anandituma kudzachita.” (Luka 4:18, 43) Anathandizanso anthu kudziwa kuti sayenera kukhala “mbali ya dzikoli.” Anatero chifukwa anthu ambiri m’dzikoli sayamikira zinthu zokhudza Yehova.—Yoh. 15:19.
TIZIYAMIKIRA ZIMENE TILI NAZO
12. (a) Malinga ndi 2 Timoteyo 3:14-17, kodi achinyamata ambiri akufanana bwanji ndi Timoteyo? (b) Kodi achinyamata ayenera kudzifunsa mafunso ati?
12 Mwina inunso makolo anu amatumikira Yehova mokhulupirika ndipo akuphunzitsani zambiri. Ngati ndi choncho ndiye kuti mukufanana ndi Timoteyo. (Werengani 2 Timoteyo 3:14-17.) Makolo anuwo ‘anakuphunzitsani’ za Mulungu woona komanso zimene mungachite kuti muzimusangalatsa. N’kutheka kuti anayamba kuchita zimenezi kuyambira muli wakhanda. Mfundo zimene anakuphunzitsanizo zingachititse kuti mukhale ndi “nzeru zokuthandizani kuti mudzapulumuke kudzera m’chikhulupiriro chokhudza Khristu Yesu.” Zingachititsenso kuti mukhale ‘okonzeka mokwanira’ kutumikira Mulungu. Komano funso ndi lakuti: Kodi mudzayamikira zimene akuphunzitsanizo? Ndi bwino kudzifufuza bwinobwino pa nkhaniyi. Mwina mungadzifunse kuti: ‘Kodi ndimamva bwanji ndikaganizira za atumiki a Mulungu okhulupirika a m’mbuyomu? Kodi ndimayamikira mwayi wokhala wa Mboni za Yehova? Kodi ndimayamikira kukhala m’gulu la anthu ochepa amene Mulungu amawaona kuti ndi anzake? Kodi ndimaona kuti zimene ndili nazo panopa ndi zamtengo wapatali kwambiri?’
13, 14. (a) Kodi achinyamata ena amasirira chiyani? (b) N’chifukwa chiyani si nzeru kutengeka ndi dzikoli? Perekani chitsanzo.
13 Achinyamata ena a m’banja la Mboni sazindikira mwayi umene ali nawo chifukwa chokhala m’gulu la Yehova moti amasirira zochitika za m’dziko loipali. Ndiye mwina tifunse chonchi: Kodi inuyo mungathamangire galimoto kuti ikugundeni pongofuna kuona ngati ingakuvulazeni kapena kukuphani? Ngati mwayankha kuti ayi, ndiye palibenso chifukwa choti ‘muzithamanga nawo m’chithaphwi cha makhalidwe oipa’ a m’dzikoli pongofuna kuona ngati zingabweretsedi mavuto.—1 Pet. 4:4.
14 Chitsanzo pa nkhaniyi ndi mnyamata wina dzina lake Gener. Iye amakhala ku Asia ndipo anabadwira m’banja la Mboni. Anabatizidwa ali ndi zaka 12 koma kenako anayamba kusirira moyo wa m’dzikoli. Iye anati: “Ndinkaona kuti m’dzikoli muli ufulu ndiye ndinkafuna kuulawa.” Gener anayamba moyo wachiphamaso. Pamene ankakwanitsa zaka 15, anali atayamba kutengera zochita za anzake. Iye ankamwa mowa komanso kutukwana. Ankapita kocheza ndi anzake ndipo ankachita masewera achiwawa apakompyuta moti ankafika kwawo usiku kwambiri. Koma anadzazindikira kuti zinthu za m’dzikoli ndi zachabechabe ndipo sizithandiza munthu kukhala wosangalala. Iye atabwerera mumpingo anati: “N’zoona kuti ndimakumana ndi mavuto ena koma ndi ochepa kwambiri ndikawayerekezera ndi madalitso amene Yehova wandipatsa.”
15. Kaya makolo athu ndi Mboni kapena ayi, kodi tiyenera kuganizira kwambiri za chiyani?
15 Palinso achinyamata ena mumpingo amene makolo awo si Mboni. Kodi ndinu mmodzi mwa iwo? Dziwani kuti muli ndi mwayi waukulu kwambiri chifukwa chodziwa Mlengi wathu komanso kumutumikira. Kumbukirani kuti padzikoli pali anthu mabiliyoni ambiri koma ndi ochepa amene Yehova wawakoka kuti adziwe mfundo za m’Baibulo. (Yoh. 6:44, 45) Pa anthu 1,000 alionse m’dzikoli, mmodzi yekha ndi amene amadziwa bwino mfundo za m’Malemba. Choncho kaya mwaphunzira Malemba kuchokera kwa makolo anu kapena kwa anthu ena, muyenera kuyamikira kwambiri mwayi wokhala m’gulu la Yehova. (Werengani 1 Akorinto 2:12.) Gener amene tamutchula uja anati: “Zimandivuta kumvetsa ndikaganizira kuti Yehova, yemwe ndi Mwini chilengedwe chonse, amandidziwa ineyo.” (Sal. 8:4) Mlongo wina wa ku Asia komweko anati: “Ana ambiri amasangalala kwambiri ngati amadziwidwa ndi aphunzitsi awo. Ndiye kuli bwanji kudziwidwa ndi Yehova, yemwe ndi Mlangizi wathu wamkulu.”
KODI MUDZACHITA CHIYANI?
16. Kodi achinyamata ayenera kuchita chiyani?
16 Muyenera kutsatira chitsanzo cha atumiki a Yehova okhulupirika a m’mbuyomu. Muziganizira kwambiri mwayi wanu wodziwa Yehova n’kukhala ndi cholinga chomutumikira moyo wanu wonse. Musamangotsatira zimene achinyamata a m’dzikoli akuchita chifukwa akungoyenda dzandidzandi limodzi ndi dziko limene likukawonongekali.—2 Akor. 4:3, 4.
17-19. N’chifukwa chiyani ndi nzeru kukhala osiyana ndi anthu a m’dzikoli?
17 N’zoona kuti kukhala osiyana ndi anthu a m’dzikoli si kophweka koma n’kothandiza. Taganizirani zimene munthu amachita kuti akhale katswiri pa masewera enaake. Iye amayenera kukhala wosiyana ndi anzake. Amapewa zinthu zambiri zomwe zingamuwonongere nthawi yake yophunzira masewerawa. Kulolera kuti akhale wosiyana ndi anzake kumamuthandiza kuti aphunzire kwambiri n’kufika pokhala katswiri.
18 Anthu ambiri m’dzikoli saona patali. Koma mungachite bwino kuganizira za m’tsogolo n’kulolera kukhala osiyana ndi anthuwo. Muzipewa makhalidwe awo oipa komanso zochita zawo zimene zingasokoneze ubwenzi wanu ndi Yehova. Mukatero ‘mudzagwira mwamphamvu moyo weniweniwo.’ (1 Tim. 6:19) Mlongo amene tamutchula kale uja anati: “Ukamayendera mfundo zimene umakhulupirira umakhala wosangalala. Zimasonyeza kuti sutengeka ndi mafunde a m’dziko la Satanali. Koma chofunika kwambiri n’chakuti umadziwa kuti ukusangalatsa Yehova. Ukazindikira zimenezi umasangalala kukhala osiyana ndi anzako.”
19 Munthu amene amangoganizira zapanopa sakhala wosangalala. (Mlal. 9:2, 10) Popeza tikudziwa cholinga cha moyo komanso tikuyembekezera kudzakhala ndi moyo wosatha, tiyenera kusankha bwino zochita. Tizipewa kuchita zinthu ngati anthu a m’dzikoli. Tikamatero tidzakhala osangalala kwambiri.—Aef. 4:17; Mal. 3:18.
20, 21. (a) Kodi tikamasankha bwino zochita tingayembekezere chiyani?
20 Tikamasankha bwino zochita tingakhale ndi moyo wosangalala panopa komanso tingayembekezere kudzakhala ndi moyo wosatha. Pali madalitso ambiri amene tikuwayembekezera kuposa amene tingawaganizire. (Mat. 5:5; 19:29; 25:34) Mulungu amapereka madalitso kwa anthu okhawo amene amamumvera. (Werengani 1 Yohane 5:3, 4.) Choncho ndi nzeru kumutumikira mokhulupirika panopa.
21 Mulungu watipatsa madalitso ambiri. Watithandiza kudziwa molondola mfundo za m’Mawu ake zokhudza iye komanso zolinga zake. Tilinso ndi mwayi wodziwika ndi dzina lake komanso wokhala Mboni zake. Mulungu walonjezanso kuti adzatithandiza. (Sal. 118:7) Choncho tiyeni tonsefe tiziyamikira zimene watichitira n’kumasonyeza kuti timafuna kumulemekeza mpaka muyaya.—Aroma 11:33-36; Sal. 33:12.


text:
NKHANI YA PACHIKUTO | YESU ANATIPULUMUTSA KU UCHIMO NDI IMFA
Yesu Anafa Ndi Kuukitsidwa Kuti Tidzapeze Moyo Wosatha
“Khulupirira mwa Ambuye Yesu ndipo udzapulumuka.”—Machitidwe 16:31.
Mawu osaiwalika amenewa ananena ndi Paulo komanso Sila ndipo ankauza woyang’anira ndende wina wa ku Makedoniya mumzinda wa Filipi. Kodi ankatanthauza chiyani? Ankatanthauza kuti pali kugwirizana pakati pa kukhulupirira Yesu ndi kupulumuka. Koma kuti timvetse zimenezi tiyenera kudziwa kaye kuti n’chifukwa chiyani anthufe timafa. Tiyeni tione zimene Baibulo limaphunzitsa pa nkhaniyi.
Mulungu sanafune kuti tizifa
“Yehova Mulungu anatenga munthu uja n’kumuika m’munda wa Edeni kuti aziulima ndi kuusamalira. Ndiyeno Yehova Mulungu anapatsa munthuyo lamulo lakuti: ‘Zipatso za mtengo uliwonse wa m’mundamu uzidya ndithu. Koma usadye zipatso za mtengo wodziwitsa chabwino ndi choipa. Chifukwa tsiku limene udzadya, udzafa ndithu.’”—Genesis 2:15-17.
Mulungu anaika Adamu, yemwe anali munthu woyamba, m’munda wa Edeni. Mundawu unali ndi nyama komanso mitengo ndi maluwa okongola. M’mundawu munalinso mitengo yambiri ya zipatso zoti Adamu azidya. Koma Yehova Mulungu anamuuza kuti asadye zipatso za mtengo umodzi ndipo anamuchenjeza kuti akadzadya adzafa.
Kodi Adamu anamvetsa bwino lamuloli? Inde. Adamu ankadziwa kuti imfa ndi chiyani chifukwa ankaona nyama zikufa. Zikanakhala kuti Mulungu analenga Adamu kuti pakapita nthawi adzafe, lamulo limeneli silikanakhala loopsa kwambiri. Koma Adamu ankadziwa kuti akamvera lamulo la Mulunguli, saafa ndipo akhala ndi moyo kwamuyaya.
Anthu ena amakhulupirira kuti lamulo la Mulungu loletsa Adamu kuti asadye zipatso za mtengowo, linkaphiphiritsira kuti Mulungu analetsa Adamu ndi Hava kuti asamagonane. Koma izi si zoona. Chifukwatu Yehova ankafuna kuti Adamu ndi mkazi wake Hava, abereke ana, achuluke, adzaze dziko lapansi. (Genesis 1:28) Choncho Mulungu analetsa Adamu kudya zipatso za mtengo weniweni. Yehova anatchula mtengowu kuti “wodziwitsa chabwino ndi choipa” chifukwa unkaimira kuti Yehova yekha ndi amene ayenera kuuza anthu kuti izi n’zabwino ndipo izi n’zoipa. Adamu akanapanda kudya zipatso za mtengowo, akanasonyeza kuti ankamvera Mulungu komanso ankamuyamikira kuti anamulenga n’kumupatsa zinthu zambiri.
Adamu anafa chifukwa sanamvere Mulungu
“Kwa Adamu, Mulungu ananena kuti: ‘Chifukwa . . . wadya chipatso cha mtengo umene ndinakulamula kuti, “usadzadye zipatso zake,” . . . udzadya chakudya kuchokera m’thukuta la nkhope yako mpaka utabwerera kunthaka, pakuti n’kumene unatengedwa. Popeza ndiwe fumbi, kufumbiko udzabwerera.’”—Genesis 3:17, 19.
Adamu anadya chipatso cha mtengo umene Mulungu anamuletsa. Zimene anachitazi linali tchimo loopsa chifukwa anaswa dala lamulo la Mulungu ndipo anasonyeza kusayamikira zinthu zabwino zomwe Mulunguyo anamuchitira. Podya chipatsocho, Adamu anasonyezanso kuti akufuna kuti azidzilamulira yekha osati Yehova azimulamulira. Zotsatira zake zinali zoipa kwambiri.
Monga mmene Yehova ananenera, patapita nthawi Adamu anafa. Popeza Mulungu analenga Adamu kuchokera “kufumbi lapansi,” anamuuza kuti ‘adzabwerera kufumbiko.’ Choncho Adamu atafa sanapite kwinakwake, koma anakhala wopanda moyo ngati mmene fumbi limakhalira.—Genesis 2:7; Mlaliki 9:5, 10.
Timafa chifukwa tinachokera kwa Adamu
‘Uchimo unalowa m’dziko kudzera mwa munthu mmodzi, ndi imfa kudzera mwa uchimo, imfayo n’kufalikira kwa anthu onse chifukwa onse anachimwa.’—Aroma 5:12.
Tchimo la Adamu linabweretsa mavuto ambiri. Adamu anataya mwayi wokhala ndi moyo, osati kwa zaka 70 kapena 80 zokha, koma kosatha. Komanso tchimo lake linachititsa kuti iyeyo komanso ana amene adzabereke asakhale angwiro.
Anthu tonsefe tinachokera kwa Adamu. Choncho iye anatipatsira uchimo ndipo tifune tisafune, timafa chifukwa cha uchimowo. Paulo anafotokoza bwino zimenezi. Anati: “Ine ndine wakuthupi, wogulitsidwa ku uchimo. Munthu wovutika ine! Ndani adzandipulumutse ku thupi limene likufa imfa imeneyi?” Kenako anayankha funso lakeli kuti: “Mulungu adzatero kudzera mwa Yesu Khristu Ambuye wathu.”—Aroma 7:14, 24, 25.
Yesu anapereka moyo wake kuti tidzakhale ndi moyo wosatha
“Atate anatumiza Mwana wake kuti akhale Mpulumutsi wa dziko.”—1 Yohane 4:14.
Yehova Mulungu anakonza njira n’cholinga choti atipulumutse ku imfa ndi zotsatira zonse za uchimo. Iye anatumiza Mwana wake wokondedwa kuti adzabadwe ndi moyo wangwiro ngati umene Adamu anali nawo asanachimwe. Mosiyana ndi Adamu, Yesu “sanachite tchimo.” (1 Petulo 2:22) Popeza Yesu anali wangwiro, sakanafa ndipo akanatha kukhala ndi moyo padzikoli kwamuyaya.
Komabe Mulungu analola kuti Yesu aphedwe ndi adani ake. Koma patatha masiku atatu, anamuukitsa ndi thupi lauzimu ndipo kenako anabwerera kumwamba. Kumwambako Yesu analipira kwa Yehova mtengo wa moyo wake kuti awombole moyo wangwiro umene Adamu anataya. Yehova analandira, ndipo izi zinapangitsa kuti onse okhulupirira Yesu akhale ndi chiyembekezo cha moyo wosatha.—Aroma 3:23, 24; 1 Yohane 2:2.
Apa ndiye kuti Yesu anabwezeretsa moyo wangwiro womwe Adamu anataya. Iye anatifera kuti tidzakhale ndi moyo wosatha. Baibulo limati: “Yesu, . . . anazunzika mpaka imfa. Zimenezi zinamuchitikira kuti mwa kukoma mtima kwakukulu kwa Mulungu, alawe imfa m’malo mwa munthu aliyense.”—Aheberi 2:9.
Zimene Yehova anachitazi zikusonyeza kuti Yehova amatsatira mfundo zake zolungama. Malinga ndi mfundozi, zinali zosatheka kuti munthu wochimwa awombole anthu. Komabe popeza Mulungu ndi wachikondi komanso wachifundo, analolera kupereka Mwana wake kuti atiwombole.—Aroma 5:6-8.
Popeza Yesu anaukitsidwa, anthu ambiri adzaukitsidwanso m’tsogolomu
“Khristu anaukitsidwa kwa akufa, n’kukhala chipatso choyambirira cha amene akugona mu imfa. Popeza imfa inafika kudzera mwa munthu mmodzi, kuuka kwa akufa kunafikanso kudzera mwa munthu mmodzi. Pakuti monga mwa Adamu onse akufa, momwemonso mwa Khristu onse adzapatsidwa moyo.”—1 Akorinto 15:20-22.
Ambirife tikudziwa kuti Yesu anabwera padzikoli ndipo kenako anaphedwa. Koma kodi pali umboni wotani woti anaukitsidwa? Umboni wosatsutsika ndi wakuti Yesu ataukitsidwa anaonekera kwa anthu osiyanasiyana pamalo osiyanasiyananso. Pa nthawi ina anaonekera kwa anthu oposa 500. Patapita nthawi mtumwi Paulo analembera Akorinto kuti anthu ena amene anaona Yesu ataukitsidwa anali adakali moyo. Paulo ananena zimenezi pofuna kusonyeza kuti anthuwo akanatha kupereka umboni woti Yesu anaukitsidwadi.—1 Akorinto 15:3-8.
Komanso pamene Paulo ananena kuti Khristu ndi “chipatso choyambirira,” anasonyeza kuti palinso anthu ena amene adzaukitsidwe. Ndipotu Yesu ananena kuti ‘idzafika nthawi pamene onse ali m’manda achikumbutso adzatuluka.’—Yohane 5:28, 29.
Kuti tidzapeze moyo wosatha tiyenera kukhulupirira Yesu
“Mulungu anakonda kwambiri dziko mwakuti anapereka Mwana wake wobadwa yekha, kuti aliyense wokhulupirira iye asawonongeke, koma akhale ndi moyo wosatha”—Yohane 3:16.
Buku la Genesis limatiuza zimene zinachititsa kuti anthu azifa komanso kuti dziko lapansili lisakhalenso Paradaiso. Ndipo buku la Chivumbulutso limatiuza za nthawi imene Mulungu adzathetse imfa n’kubwezeretsa Paradaiso padzikoli. Pa nthawiyo anthu adzakhala ndi moyo wabwino ndipo adzasangalala kosatha. Lemba la Chivumbulutso 21:4 limati: “Imfa sidzakhalaponso.” Pofuna kutsimikizira kuti zimenezi zidzachitikadi, vesi 5 limati: “Mawu awa ndi odalirika ndi oona.” Sitingakayikire zimene Yehova wanena chifukwa amakwaniritsa zonse zomwe walonjeza.
Kodi inuyo mukukhulupirira kuti imfa sidzakhalapodi? Tikukulimbikitsani kuti muphunzire za Yesu Khristu ndi kuyamba kumukhulupirira kwambiri. Kuchita zimenezi kungachititse kuti Yehova azikukondani. Zingachititsenso kuti akudalitseni panopa komanso kuti mukhale ndi chiyembekezo chokhala ndi moyo wosatha m’Paradaiso padziko lapansi. Pa nthawiyo “imfa sidzakhalaponso. Sipadzakhalanso kulira, kapena kubuula, ngakhale kupweteka.”
Onaninso
Dipo la Yesu Ndi Mphatso ya Mulungu Yamtengo Wapatali Kuposa Zonse
Kodi dipo n’chiyani? Nanga lingakuthandizeni bwanji?